title: Id-Deċiżjoni tal-Kunsill tad-29 ta' April 1997 dwar il-konklużjoni mill-Komunità Ewropea ta' Ftehim Interim dwar kummerċ u kwistjonijiet relatati mal-Kummerċ bejn il-Komunità Ewropea. Il-Komunità Ewropea dwar il-Faħam u l-Azzar u l-Komunità Ewropea dwar l-Enerġija Atomika, mill-parti ‘l waħda, u r-Repubblika ta' l-Armenja, mill-parti ‘l oħra

text:
Avviż Legali Importanti

|

31997D0300

Official Journal L 129 , 21/05/1997 P. 0001 - 0002

		Id-Deċiżjoni tal-Kunsilltad-29 ta' April 1997dwar il-konklużjoni mill-Komunità Ewropea ta' Ftehim Interim dwar kummerċ u kwistjonijiet relatati mal-Kummerċ bejn il-Komunità Ewropea. Il-Komunità Ewropea dwar il-Faħam u l-Azzar u l-Komunità Ewropea dwar l-Enerġija Atomika, mill-parti ‘l waħda, u r-Repubblika ta' l-Armenja, mill-parti ‘l oħra(97/300/ECSC, EC, Euratom)IL-KUNSILL TA' L-UNJONI EWROPEA,Wara li kkonsidra t-Trattat li jistabbilixxi l-Komunità Ewropea, u b'mod partikolari l-Artikolu 113, flimkien ma' l-ewwel sentenza ta' l-Artikolu 228(2) tiegħu,Wara li kkonsidra l-proposta mill-Kummissjoni,Wara li kkonsidra l-opinjoni tal-Parlament Ewropew [1];Billi, sakemm jidħol fis-seħħ il-Ftehim ta' Sħubija u Koperazzjoni bejn il-Komunitajiet Ewropej u l-Istati Membri tagħhom, mill-parti ‘l waħda, u r-Repubblika ta' l-Armenja, mill-parti ‘l oħra, iffirmat fil-Lussemburgu fit-22 ta' April 1996, huwa xieraq li japprova, f'isem il-Komunità Ewropea, il-Ftehim Interim dwar kummerċ u kwsitjonijiet relatati mal-kummerċ bejn il-Komunità Ewropea, il-Komunità Ewropea dwar il-Faħam u l-Azzar u l-Komunità Ewropea dwar l-Enerġija Atomika, mill-parti ‘l waħda, u r-Repubblika ta' l-Armenja, mill-parti ‘l oħra,IDDEĊIEDA DAN LI ĠEJ:Artikolu 1Il-Ftehim Interim dwar kummerċ u kwistjonijiet relatati mal-kummerċ bejn il-Komunità Ewropea, il-Komunità Ewropea dwar il-Faħam u l-Azzar u l-Komunità Ewropea dwar Enerġija Atomika, mill-parti ‘l waħda, u r-Repubblika ta' l-Armenja, mill-parti ‘l oħra, flimkien ma' l-Annessi tiegħu, il-Protokoll u d-dikjarazzjonijiet mehmuża ma' l-Att Finali, qiegħed b'dan jiġi approvat għan-nom tal-Komunità Ewropea.It-test ta' l-istrumenti msemmija fl-ewwel subparagrafu huma mehmuża ma' din id-DeċiżjoniArtikolu 2Il-President tal-Kunsill għandu, għan-nom tal-Komunità Ewropea, jagħti n-notifika msemmija fl-Artikolu 32 tal-Ftehim Interim [2].Magħmul fil-Lussemburgu, fid-29 ta' April 1997.Għall-KunsillIl-PresidentH. Van Mierlo[1] ĠU C 115, ta' l-14.4.1997.[2] Id-data tad-dħul fis-seħħ tal-Ftehim Interim għandha tiġi ppublikata fil-Ġurnal Uffiċċjali tal-Komunitajiet Ewropej mis-Segretarjat Ġenerali tal-Kunsill.--------------------------------------------------


title: Deċiżjoni tal-Kunsill ta' l- 10 ta' April 2006 li taħtar membru supplenti Ġermaniż fil-Kumitat tar-Reġjuni

text:
               29.9.2006

               MT

               Il-Ġurnal Uffiċjali ta’ l-Unjoni Ewropea

               421

         DEĊIŻJONI TAL-KUNSILL
   ta' l-10 ta' April 2006
   li taħtar membru supplenti Ġermaniż fil-Kumitat tar-Reġjuni
   (2006/308/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 263 tiegħu,
   Wara li kkunsidra l-proposta mill-Gvern Ġermaniż,
   Billi:

               (1)

               Fl-24 ta' Jannar 2006 il-Kunsill adotta d-Deċiżjoni 2006/116/KE li taħtar membri u membri supplenti tal-Kumitat tar-Reġjuni għall-perjodu mis-26 ta' Jannar 2006 sal-25 ta' Jannar 2010 (1).

               (2)

               Sar vakanti post ta' membru supplenti fil-Kumitat tar-Reġjuni wara r-riżenja tas-Sur Dieter DOMBROWSKI,

         IDDEĊIEDA KIF ĠEJ:
   Artikolu 1
   Hija b'dan maħtura membru supplenti tal-Kumitat tar-Reġjuni għall-bqija tal-mandat, jiġifieri sal-25 ta' Jannar 2010:
   Is-Sinjura Barbara RICHSTEIN
   Mitglied des Landtags von Brandenburg biex tieħu post is-Sur Dieter DOMBROWSKI.
   Artikolu 2
   Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.
   Għandha tibda jkollha effett fil-jum ta' l-adozzjoni tagħha.

      Magħmul fil-Lussemburgu, nhar l-10 ta' April 2006.

            Għall-Kunsill

            Il-President

         U. PLASSNIK

      (1)  ĠU L 56, 25.2.2006, p. 75.


title: Deċiżjoni tal-Kummissjoni tas-6 ta’ Lulju 2016 dwar il-liċenzjar bħala sors miftuħ tas-softwer tal-Ġestjoni tad-Dejta dwar is-Sajd Integrat tad-DĠ Affarijiet Marittimi u Sajd

text:
               12.7.2016

               MT

               Il-Ġurnal Uffiċjali tal-Unjoni Ewropea

               C 252/9

         DEĊIŻJONI TAL-KUMMISSJONI
   tas-6 ta’ Lulju 2016
   dwar il-liċenzjar bħala sors miftuħ tas-softwer tal-Ġestjoni tad-Dejta dwar is-Sajd Integrat tad-DĠ Affarijiet Marittimi u Sajd
   (2016/C 252/03)
   IL-KUMMISSJONI EWROPEA,
   Wara li kkunsidrat it-Trattat dwar l-Unjoni Ewropea, it-Trattat li jistabbilixxi l-Komunità Ewropea dwar l-Enerġija Atomika u t-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kummissjoni tad-19 ta’ Settembru 2001 (PV1536) li tikkonferixxi s-setgħa fuq id-Diretturi Ġenerali u fuq il-Kapijiet tas-Servizzi li jiddeċiedu dwar il-ħtieġa li tiġi rreġistrata applikazzjoni għall-protezzjoni tad-drittijiet tal-proprjetà intellettwali li jirriżultaw mill-attivitajiet jew mill-programmi li jkunu responsabbli minnhom, dwar l-għotja ta’ liċenzji marbuta ma’ din, dwar l-akkwist, it-trasferiment jew iċ-ċediment jew l-abbandun tad-drittijiet, u tagħti s-setgħa tal-eżekuzzjoni amministrattiva marbuta ma’ dan lid-Diretturi Ġenerali,
   Billi:

               (1)

               Id-Direttorat Ġenerali għall-Affarijiet Marittimi u s-Sajd (id-DĠ Affarijiet Marittimi u Sajd) żviluppa bosta sistemi ta’ informazzjoni li jappartjenu għall-pakkett tas-softwer tal-Ġestjoni tad-Dejta dwar is-Sajd Integrat (IFDM) ibbażat fuq l-istandard FLUX taċ-Ċentru tan-Nazzjonijiet Uniti għall-Iffaċilitar tal-Kummerċ u għan-Negozju Elettroniku (UN/CEFACT), għat-tpartit elettroniku tad-dejta dwar l-attivitajiet tas-sajd;

               (2)

               Is-suite tal-IFDM attwali (minn hawn ‘il quddiem imsejjaħ is-softwer) fih is-sistemi ta’ informazzjoni li ġejjin: Il-FLUX Transportation Layer għat-tpartit tal-messaġġi elettroniċi skont l-istandard tal-UN/CEFACT, l-għodda tas-Sistema ta’ Monitoraġġ tal-Bastimenti tal-Unjoni (Union Vessel Monitoring System - VMS) għall-monitoraġġ tal-pożizzjonijiet tal-bastimenti, u li għaliha d-DĠ Affarijiet Marittimi u Sajd żviluppa tliet moduli (Spazjali, tar-rappurtar, u USM) u l-VMS ERS Viewer, li jżid il-funzjonalità tal-viżwalizzazzjoni tal-ġurnali ta’ abbord elettroniċi mal-VMS tal-Unjoni fil-format UN/CEFACT;

               (3)

               Il-liċenzjar tas-softwer bħala sors miftuħ jista’ jkun ta’ benefiċċju għall-armonizzazzjoni dinjija tat-tpartit tad-dejta dwar is-sajd u jippermetti li jiġu ffrankati l-ispejjeż. Għaldaqstant, id-distribuzzjoni tal-għodod tas-softwer għandha ssir disponibbli għall-Istati Membri, għal pajjiżi terzi, għall-Organizzazzjonijiet Reġjonali tal-Monitoraġġ tas-Sajd, u għall-Organizzazzjoni tal-Ikel u l-Agrikoltura tan-Nazzjonijiet Uniti;

               (4)

               Fir-rwol tiegħu tad-DĠ responsabbli mill-iżvilupp u l-manutenzjoni tas-softwer, li fl-istess ħin huwa s-servizz fdat għall-eżekuzzjoni amministrattiva tad-deċiżjonijiet fil-qasam tal-Proprjetà Intellettwali, id-DĠ Affarijiet Marittimi u Sajd huwa tal-fehma li l-liċenzjar b’sors miftuħ tas-softwer huwa xieraq u opportun;

               (5)

               Biex is-softwer jiġi ddistribwit, biex l-użu tiegħu jiġi promoss, u biex tiġi evitata l-approprjazzjoni esklussiva tiegħu, is-softwer se jinħareġ b’liċenzja b’sors miftuħ,

         IDDEĊIEDIET KIF ĠEJ:
   Artikolu 1
   Jistgħu jiġu applikati termini ta’ liċenzjar b’sors miftuħ għad-distribuzzjoni tas-sofwer biex dan ikun jista’ jintuża, jiġi replikat, żviluppat u ddistribwit iżjed.
   Artikolu 2
   Din id-Deċiżjoni se tapplika għal kull ħarġa jew verżjoni ġdida ta’ dan is-softwer fil-futur.

      Magħmul fi Brussell, is-6 ta’ Lulju 2016.

            Għall-Kummissjoni

         João AGUIAR MACHADO

            Direttur Ġenerali


title: Id-Deċiżjoni tal-Kummissjoni tal-11 ta’ Awissu 2003 li tapprova f’isem il-Komunità Ewropea emendi għall-annessi għall-ftehim bjen il-Komunità Ewropea u New Zealand dwar miżuri sanitarji applikabbli għan-negozju ta’ annimali ħajjin u fi prodotti li ġejjin mill-annimaliTest b’relevanza għall-ŻEE

text:
Avviż Legali Importanti

|

32003D0616

Official Journal L 214 , 26/08/2003 P. 0036 - 0037

		Id-Deċiżjoni tal-Kummissjonital-11 ta’ Awissu 2003li tapprova f’isem il-Komunità Ewropea emendi għall-annessi għall-ftehim bjen il-Komunità Ewropea u New Zealand dwar miżuri sanitarji applikabbli għan-negozju ta’ annimali ħajjin u fi prodotti li ġejjin mill-annimali(Test b’relevanza għall-ŻEE)(2003/616/KE)IL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi l-Komunitajiet Ewropej,Wara li kkunsidrat id-Deċijoni tal-Kunsill 97/132/KE tas-17 ta’ Diċembru 1996 dwar il-konklużjoni tal-ftehim bejn il-Komunità Ewropea u New Zealand dwar miżuri sanitarji applokabbli għal negozju ta’ annimali ħajjin u prodotti li ġejjin mill-annimali [1] kif emendat bid-Deċiżjoni 1999/837/KE [2] u b’mod partikolari l-Artikolu 3, paragrafu 3 tagħha.billi:(1) Deċiżjoni tal-Kunsill 2002/957/KE tat-28 Novembru 2002 dwar il-konklużjoni ta’ ftehim fil-forma ta’ Bdil ta’ Ittri dwar l-emenda għall-annessi għall-ftehim, bejn il-Komunità Ewropea u New Zealand dwar miżuri sanitarji applikabbli għal negozju f’annimali ħajjin u prodotti li ġejjin mill-annimali [3], provdiet għall-possibilità li tiġI rikonoxxuta l-ekwivalenza tas-sistemi ta’ ċertifikazzjoni ta’ New Zealand għal-laħam frisk u prodotti tal-laħam u għal prodotti oħra li ġejjin mill-annimali.(2) Il-Kumitat konġunt ta’ ġestjoni għall-Ftehim (Il-Kumitat), fil-laqgħa tiegħu tas-27 u t-28 ta’ Frar 2003, ħarġu rakkomandazzjoni dwar id-determinazzjoni ta’ sistemi ta’ ċertifikazzjoni ta’ ekwivalenza għal dawn il-prodotti li ġejjin mill-annimali qxur, [ilda]oxna u [ilda ta’ l-annimali, ikel g]all-annimali, g]adam u prodotti ta’ l-g]adam, protein ta’ l-annimali proèssati, demm u prodotti tad-demm, xa]am u rendered fats, materjal mhux proèssat g]a prodotti ta’ l-ikel, farmaèwtiÌ u g]all-u\u tekniku kif ukoll prodotti miksuba mil-la]am tat-tjur B’riżultat ta’ din ir-rakkomandazzjoni huwa xieraq li jiġi emendat l-Anness V għal dan il-ftehim.(3) F’din l-istess laqg]a l-Kumitat]are[aktar rakkomandazzjonijiet dwar emendi ta’ certi annessi g]all-Ftehim biex jitqiesu l-bidliet fl-istruttura amministrattiva ta’ l-awtoritajiet responsabbli u l-punt ta’ kuntatt fi New Zealand, u tal-bidliet marbutin mal-le[islazzjoni ta’ New Zealand Il-Kumitat irrakkomanda wkoll emenda għal l-Anness V fejn jidħlu miżuri marbuta mal-BSE skond il-leġislazzjoni kurrenti taż-żewġ partijiet.(4) Dawk l-emendi għandhom ikunu approvati f’isem il-Komunità.(5) Il-mi\uri li tipprovdi g]alihom din id-Deì\joni jaqblu ma’ l-opinjoni tal-Kumitat Permanenti dwar il-Katina ta’ l-Ikel u s-Sa]]a ta’ l-Annimali100.ADDOTTAT DIN ID-DEĊIŻJONI:L-Artikolu 1skond ir-rakkomandazzjonijiet tal-Kumitat Konġunt Ġestjoni stabbilit taħt l-Artikolu 16 tal-Ftehim bejn il-Komunità Ewropea u New Zealand dwar miżuri sanitarji applikabbli għall-Kummerċ annimali ħajjin u and prodotti li ġejjin mill-annimali l-emendi għall-annessi II, V u X għall-imsemmi Ftehim huma hawnhekk approvati f’isem il-Komunità Ewropea. It-tesy ta’ dan il-Ftehim fil-forma ta’ Bdil ta’ Ittri, inlu\i l-emendi g]all-annessi g]al dan il-Ftehim, huma mehmu\a ma’ din id-Deċijoni.L-Artikolu 2Id-Direttur Ġenerali għas-Saħħa u l-Protezzjoni tal-Konsumatur permezz ta’ dan qed jingħata l-poter li jiffirma l-Ftehim fil-forma ta’ Bdil ta’ Ittri biex jorbot lill-Komunità.L-Artikolu 3Din id-Deċiżjoni għandha tapplika mill-ewwel jum tax-xahar ta’ wara dak ix-xahar li fih New Zealand tavża bil-miktub lill-Kummissjoni li l-proċeduri interni tagħha għall-approvazzjoni tal-emendi li hemm riferenza għalihom fl-Artikolu 1 ġew kompletati.Magħmul fi Brussel, 11 Awissu 2003.Għall-KummissjoniDavid ByrneMembru tal-Kummissjoni[1] ĠU L 57, tas-26.2.97, p. 4.[2] ĠU L 332, tat-23.12.99, p. 1.[3] ĠU L 333, ta' l-10.12.2, p. 13.--------------------------------------------------


title: Id-Deċiżjoni Nru E5 tas-16 ta’ Marzu 2017 dwar l-arranġamenti prattiċi għall-perjodu tranżitorju tal-iskambju ta’ dejta permezz ta’ mezzi elettroniċi msemmija fl-Artikolu 4 tar-Regolament (KE) Nru 987/2009 (Test b’rilevanza għaż-ŻEE u għall-Ftehim bejn il-KE u l-Iżvizzera. )

text:
               19.7.2017

               MT

               Il-Ġurnal Uffiċjali tal-Unjoni Ewropea

               C 233/3

         ID-DEĊIŻJONI Nru E5
   tas-16 ta’ Marzu 2017
   dwar l-arranġamenti prattiċi għall-perjodu tranżitorju tal-iskambju ta’ dejta permezz ta’ mezzi elettroniċi msemmija fl-Artikolu 4 tar-Regolament (KE) Nru 987/2009
   (Test b’rilevanza għaż-ŻEE u għall-Ftehim bejn il-KE u l-Iżvizzera)
   (2017/C 233/03)
   IL-KUMMISSJONI AMMINISTRATTIVA GĦALL-KORDINAZZJONI TAS-SISTEMI TAS-SIGURTÀ SOĊJALI,
   Wara li kkunsidrat l-Artikolu 72 (a) tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-kordinazzjoni ta’ sistemi ta’ sigurtà soċjali (1), li skontu l-Kummissjoni Amministrattiva hija responsabbli li tittratta l-mistoqsijiet amministrattivi kollha jew il-mistoqsijiet kollha ta’ interpretazzjoni li jirriżultaw mid-dispożizzjonijiet tar-Regolament (KE) Nru 883/2004 u r-Regolament (KE) Nru 987/2009 tal-Parlament Ewropew u tal-Kunsill tas-16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni tal-iskemi ta’ sigurtà soċjali (2),
   Wara li kkunsidrat l-Artikolu 72(d) tar-Regolament (KE) Nru 883/2004 dwar il-koordinazzjoni tas-sistemi ta’ sigurtà soċjali, li skontu l-Kummissjoni Amministrattiva għandha tħeġġeġ kemm jista’ jkun, l-użu ta’ teknoloġiji ġodda,
   Wara li kkunsidrat l-Artikolu 4 tar-Regolament (KE) Nru 987/2009, li skontu “It-trasmissjoni ta’ dejta bejn l-istituzzjonijiet jew il-korpi ta’ kollegament għandha ssir b’mezzi elettroniċi …” u “Il-Kummissjoni Amministrattiva għandha tistabbilixxi l-istruttura, il-kontenut u l-format u l-arranġamenti dettaljati għall-iskambju ta’ dokumenti u ta’ dokumenti elettroniċi strutturati”,
   Wara li kkunsidrat l-Artikolu 95 tar-Regolament (KE) Nru 987/2009, dwar il-perjodu tranżitorju, li jiddikjara li “Kull Stat Membru jista’ jibbenefika minn perijodu tranżitorju għall-iskambju ta’ dejta permezz ta’ mezzi elettroniċi …” u li “Dawn il-perijodi tranżitorji m’għandhomx jaqbżu l-24 xahar mid-data tad-dħul fis-seħħ tar-Regolament implimentattiv.”,
   Billi:

               (1)

               L-Artikolu 95 tar-Regolament (KE) Nru 987/2009 jagħti s-setgħa lill-Kummissjoni Amministrattiva biex tistabbilixxi l-arranġamenti prattiċi għal kwalunkwe perjodu tranżitorju meħtieġ, bil-ħsieb li jiġi żgurat l-iskambju tad-dejta neċessarju għall-applikazzjoni tar-Regolament bażiku u tar-Regolament ta’ Implimentazzjoni.

               (2)

               Jenħtieġ li jiġu ċċarati l-prinċipji bażiċi li għandhom jiġu applikati mill-istituzzjonijiet matul il-perjodu tranżitorju.

               (3)

               Wara d-data tad-dħul fis-seħħ tar-Regolamenti l-ġodda, kien għaddej għadd sinifikanti ta’ talbiet fejn l-intitolament ikun irriżulta skont ir-Regolament (KEE) Nru 1408/71 (3) u li l-iskambju tal-informazzjoni relatat ma’ dawn it-talbiet ġeneralment ikun ibbażat fuq il-proċeduri li jinsabu fir-Regolament (KEE) Nru 1408/71 u r-Regolament (KEE) Nru 574/72 (4), fosthom l-użu tal-formoli elettroniċi.

               (4)

               L-Artikolu 94(1) tar-Regolament (KE) Nru 987/2009 jimplika li “għotja doppja” issir fiċ-ċirkostanzi tal-premessa preċedenti, bil-benefiċjarju jirċievi l-ogħla għotja.

               (5)

               Madankollu, fil-prattika, fil-maġġoranza l-kbira tal-każijiet, jekk mhux fil-każijiet kollha, għotja bbażata fuq ir-Regolamenti ta’ qabel mhux se titjieb bl-applikazzjoni tar-Regolamenti l-ġodda. Skont dan, jitqies li mhuwiex realistiku li wieħed jistenna li l-istituzzjonijiet f’dawn iċ-ċirkostanzi jwettqu proċeduri doppji skont ir-Regolament (KEE) Nru 574/72 u r-Regolament (KE) Nru 987/2009.

               (6)

               Il-Paragrafu 5 tad-Deċiżjoni Nru H1 jiċċara l-istatus ta’ ċertifikati (formoli elettroniċi) u l-Karta tal-Assigurazzjoni tas-Saħħa tal-Unjoni Ewropea (inklużi ċ-Ċertifikati Provviżorji ta’ Sostituzzjoni) maħruġa qabel id-data tad-dħul fis-seħħ tar-Regolament (KE) Nru 883/2004 u r-Regolament (KE) Nru 987/2009.

               (7)

               Fi żmien il-perjodu tranżitorju, l-Istati Membri huma ħielsa li jiddeċiedu meta jkunu lesti biex jingħaqdu bis-sħiħ fl-Iskambju Elettroniku ta’ Informazzjoni dwar is-Sigurtà Soċjali (EESSI) jew fil-Każijiet tal-Użu Kummerċjali (BUCs), filwaqt li fl-istess ħin jippruvaw isegwu l-implimentazzjoni ppjanata tal-EESSI fl-Istati Membri u s-sekwenza tal-BUCs biex jibdew skambju elettroniku kif rakkomandat mill-Kummissjoni Amministrattiva.
               Filwaqt li taġixxi skont il-kundizzjonijiet stabbiliti fl-Artikolu 71(2) tar-Regolament (KE) Nru 883/2004,

         IDDEĊIEDIET KIF ĠEJ:

               1.

               Matul il-perjodu tranżitorju, il-prinċipju ewlieni għandu jkun koperazzjoni tajba bejn l-istituzzjonijiet, il-prammatiżmu u l-flessibilità. Fuq kollox, il-ħtieġa li tiġi garantita tranżizzjoni bla problemi għaċ-ċittadini li jeżerċitaw id-drittijiet tagħhom skont ir-Regolamenti l-ġodda hija essenzjali.

               2.

               Mid-data tad-dħul fis-seħħ tar-Regolament (KE) Nru 883/2004 u tar-Regolament (KE) Nru 987/2009 il-formoli elettroniċi bbażati fuq ir-Regolamenti (KEE) Nru 1408/71 u (KEE) Nru 574/72 se jiġu sostitwiti bil-verżjonijiet fuq il-karta tad-Dokumenti Elettroniċi Strutturati (SEDs).

               3.

               Minkejja l-paragrafu 2, l-Istati Membri li għandhom applikazzjonijiet elettroniċi li jipproduċu l-formoli elettroniċi jew li għandhom fis-seħħ skambji elettroniċi (pereżempju l-proġetti Build), li raġonevolment ma jistgħux jinbidlu f’dan it-terminu ta’ żmien, jistgħu jkomplu jużawhom waqt il-perjodu tranżitorju, diment li jibqgħu żgurati d-drittijiet taċ-ċittadini skont ir-Regolamenti l-ġodda.

               4.

               Fil-każijiet kollha, matul il-perjodu tranżitorju, istituzzjoni għandha taċċetta informazzjoni rilevanti fuq kwalunkwe dokument maħruġ minn istituzzjoni oħra, anke jekk ikun ibbażat fuq format, kontenut jew struttura li jkun għadda żmienhom. F’każ ta’ dubji dwar id-drittijiet taċ-ċittadin ikkonċernat, l-istituzzjoni għandha tikkuntattja lill-istituzzjoni emittenti fl-ispirtu tal-kooperazzjoni tajba.

               5.

               Kif stabbilit skont il-paragrafu 5 tad-Deċiżjoni Nru H1, il-formoli elettroniċi, id-dokumenti u l-Karta tal-Assigurazzjoni tas-Saħħa tal-Unjoni Ewropea (inklużi ċ-Ċertifikati Provviżorji ta’ Sostituzzjoni) maħruġa qabel id-data tad-dħul fis-seħħ tar-Regolament (KE) Nru 883/2004 u tar-Regolament (KE) Nru 987/2009 għandhom jibqgħu validi u jitqiesu mill-awtoritajiet tal-Istati Membri l-oħrajn anki wara din id-data, sakemm tiskadi l-validità tagħhom jew sakemm jiġu rtirati jew sostitwiti bid-dokumenti maħruġa jew komunikati skont ir-Regolament (KE) Nru 883/2004 u r-Regolament (KE) Nru 987/2009.

               6.

               Kull Stat Membru jista’ jsegwi approċċ gradwali flessibbli fl-implimentazzjoni tal-Iskambju Elettroniku ta’ Informazzjoni dwar is-Sigurtà Soċjali (EESSI), filwaqt li jkun qed isir “approvat għall-EESSI” permezz tal-Punt(i) ta’ Aċċess tiegħu.

               7.

               Is-sekwenza ppjanata tal-BUCs fl-EESSI se tkun definita permezz ta’ ftehim ta’ kollaborazzjoni fi ħdan il-Kummissjoni Amministrattiva li l-Istati Membri jkunu jistgħu jsegwuh, mingħajr preġudizzju għall-paragrafu 6. Din is-sekwenza se tkun ibbażata fuq il-bini gradwali tal-BUCs u se tinkludi l-ġbir ta’ BUCs fejn dan ikun xieraq.

               8.

               Għal kull BUC fejn l-iskambji elettroniċi jkunu bdew, kull Stat Membru għandu jagħmel ħiltu biex jissieħeb malajr kemm jista’ jkun ladarba l-integrazzjoni teknika tagħhom tkun tippermetti li dan isir.

               9.

               L-Istati Membri se jimmaniġġjaw kemm l-iskambji fuq il-karta u kemm dawk elettroniċi fl-istess BUC, sakemm l-Istati Membri kollha jkunu approvati għall-EESSI għal dak il-BUC partikolari.

               10.

               Li jkun “approvat għall-EESSI” għal BUC partikolari jfisser li l-Istat Membru kkonċernat jista’ kemm jibgħat il-messaġġi kollha f’dak il-BUC lill-Istati Membri l-oħra u anki jirċievi l-messaġġi kollha f’dak il-BUC mingħand l-Istati Membri l-oħra.

               11.

               L-informazzjoni dwar liema BUC f’liema Stat Membru huwa approvat għall-EESSI għandha tinżamm f’lista aċċessibbli għall-istituzzjonijiet nazzjonali u tkun riflessa wkoll fir-Repożitorju Istituzzjonali tal-EESSI. L-Istati Membri għandhom jinfurmaw lill-Kummissjoni Amministrattiva bil-miktub fi żmien raġonevoli qabel isiru approvati għall-EESSI għal BUC speċifiku.

               12.

               Matul il-perjodu tranżitorju, l-iskambju ta’ informazzjoni bejn żewġ Stati Membri għal BUC għandha tkun taħt l-EESSI jew barra l-EESSI għall-iskambji kollha koperti minn dak il-BUC, mingħajr preġudizzju għal kwalunkwe arranġamenti bilaterali li jistgħu, pereżempju, jikkonċernaw l-ittestjar jew it-taħriġ konġunt jew raġunijiet analogi; u għandu jitwettaq biss taħt l-EESSI mill-mument li fih it-tnejn li huma jiddikjaraw li huma approvati għall-EESSI għal dak il-BUC.

               13.

               Fil-każ ta’ BUC multilaterali, jiġifieri BUC fejn ikun hemm iktar minn żewġ Stati Membri jipparteċipaw fl-iskambju, l-iskambji taħt l-EESSI għandhom jibdew biss ladarba jkun stabbilit li Stati Membri li jkunu ddikjaraw li huma approvati għall-EESSI għal dak il-BUC partikolari biss ikunu qed jipparteċipaw f’dak l-iskambju. Il-prinċipji msemmija fil-paragrafu 12 japplikaw anki fil-każijiet fejn aktar minn żewġ Stati Membri jipparteċipaw f’BUC.

               14.

               Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea. Għandha tapplika mill-għoxrin jum wara l-pubblikazzjoni tagħha.

               15.

               Din id-Deċiżjoni tissostitwixxi d-Deċiżjoni Nru E1 tat-12 ta’ Ġunju 2009.

            Il-President tal-Kummissjoni Amministrattiva

         Malcolm SCICLUNA

      (1)  ĠU L 166, 30.4.2004, p. 1.

      (2)  ĠU L 284, 30.10.2009, p. 1.

      (3)  Ir-Regolament (KEE) Nru 1408/71 tal-Kunsill tal-14 ta' Ġunju 1971 dwar l-applikazzjoni tal-iskemi tas-siġurtà soċjali għall-persuni impjegati u l-familja tagħhom li jiċċaqilqu ġewwa l-Komunità (ĠU L 149, 5.7.1971, p. 2).

      (4)  Ir-Regolament tal-Kunsill (KEE) Nru 574/72 tal-21 ta' Marzu 1972 li jistipula l-proċedura għall-implimentazzjoni tar-Regolament (KEE) Nru 1408/71 dwar l-applikazzjoni ta' skemi ta' sigurtà soċjali għal persuni impjegati u l-familji tagħhom li jiċċaqilqu fi ħdan il-Komunità (ĠU L 74, 27.3.1972, p. 1).


title: Id-Deċiżjoni tal-kunsill tal-21 ta’ Jannar 2002 dwar l-applikazzjoni tal-Ftehim bejn il-Komunità Ewropea u r-Repubblika ta’ l-Afrika t’ Isfel dwar il-kummerċ fl-ispirti

text:
Avviż Legali Importanti

|

32002D0054

Official Journal L 028 , 30/01/2002 P. 0131 - 0131

		Id-Deċiżjoni tal-Kunsilltal-21 ta’ Jannar 2002dwar l-applikazzjoni tal-Ftehim bejn il-Komunità Ewropea u r-Repubblika ta’ l-Afrika t’ Isfel dwar il-kummerċ fl-ispirti(2002/54/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistaBbilixxi l-Komunità Ewropea u b’mod partikolari l-Artikolu 133, flimkien ma’ l-Artikolu 300(2), l-ewwel paragrafu l-ewwel sentenza, tiegħu,Wara li kkunsidra l-proposta tal-Kummissjoni,Billi:(1) Huwa neċessarju għall-Komunità u l-Afrika t’ Isfel li jipprovdu applikazzjoni proviżorja tal-Ftehim bejn il-Komunità Ewropea u r-Repubblika ta’ l-Afrika t’ Isfel dwar kummerċ fl-ispirti mit-28 ta’ Jannar 2002 (il- "Ftehim"), sakemm id-dispożizzjonijiet rikjesti mill-Afrika t’Isfel ikunu tlestew sabiex il-Ftehim jidħol fis-seħħ.(2) Biex tiġi ffaċilitata l-implimentazzjoni ta’ ċerti dispożizzjonijiet tal-Ftehim, il-Kummissjoni għandha titħalla tagħmel ċertu aġġustamenti tekniċi skond il-proċeduri mniżżla fl-Artikolu 15 tar-Regolament tal-Kunsill (KEE) Nru 1576/89 tad-29 ta’ Mejju 1989 li jwaqqaf regoli ġenerali dwar id-definizzjoni, id-deskrizzjoni u l-preżentazzjoni tax-xorb spirituż [1].(3) Il-Ftehim f’forma ta’ Skambju ta’ Ittri għandha għalhekk tkun approvata,ADOTTA DIN ID-DEĊIŻJONI:Artikolu 1Il-Ftehim f’forma ta’ Skambju ta’ Ittri għandha tipprovdi għall-applikazzjoni provviżorja tal-Ftehim bejn il-Komunità Ewropea u r-Repubblika ta’ l-Afrika t’ Isfel dwar kummerċ fl-ispirti mit-28 ta’ Jannar 2002 u huwa hawnhekk approvat min-naħa tal-Komunità.It-test ta’ dan il-Ftehim f’forma ta’ Skambju ta’ Ittri u t-test tal-Ftehim dwar kummerċ fl-ispirti huwa mehmuż ma din id-Deċisjoni.Artikolu 2Il-President tal-Kunsill huwa awtorizzat biex jaħtar persuna(i) awtorizzata(i) li jiffirmaw il-Ftehim f’forma ta’ Skambju ta’ Ittri u għalhekk tesprimi r-rieda tal-Komunità li tkun marbuta b’dan il-Ftehim.Artikolu 3Għall-għanijiet ta’ l-applikazzjoni ta’ l-Artikoli 5(8) u 16(2) tal-Ftehim dwar il-kummerċ fl-ispirti, il-Kummissjoni hija għalhekk awtorizzata, skond il-proċedura stabbilita fl-Artikolu 15 tar-Regolament tal-Kunsill (KEE) Nru 1576/89, li tikkonkludi l-istrumenti rikjesti biex jemendaw dan il-Ftehim.Artikolu 4Il-Kummissjoni għandha tirrapresenta l-Komunità f’Kumitat Konġunt mwaqqaf taħt l-Artikolu 17 tal-Ftehim dwar kummerċ fl-ispirti.Artikolu 5Din id-Deċizjoni għandha tiġi pubblikata fil-Ġurnal Uffiċjali tal-Komunitajiet Ewropej.Magħmula fi Brussel, 21 Jannar 2002.F’isem il-KunsillIl-PresidentM. Arias Cañete[1] ĠU L 160, 12.06.89, p. 1. Ir-Regolament kif l-aħħar emendat mir-Regolament (KE) Nru 3378/94 (ĠU L 366, 31.12.94, p. 1).--------------------------------------------------


title: Deċiżjoni (UE) 2016/1497 tal-Parlament Ewropew tat-28 ta’ April 2016 dwar l-għeluq tal-kontijiet taċ-Ċentru Ewropew għall-Iżvilupp ta’ Taħriġ Vokazzjonali għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/192

         DEĊIŻJONI (UE) 2016/1497 TAL-PARLAMENT EWROPEW
   tat-28 ta’ April 2016
   dwar l-għeluq tal-kontijiet taċ-Ċentru Ewropew għall-Iżvilupp ta’ Taħriġ Vokazzjonali għas-sena finanzjarja 2014
   IL-PARLAMENT EWROPEW,

               —

               wara li kkunsidra l-kontijiet annwali finali taċ-Ċentru Ewropew għall-Iżvilupp ta’ Taħriġ Vokazzjonali għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Iżvilupp ta’ Taħriġ Vokazzjonali għas-sena finanzjarja 2014, flimkien mar-risposta taċ-Ċentru (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata liċ-Ċentru fir-rigward tal-implimentazzjoni tal-baġit għas-sena finanzjarja 2014 (05584/2016 — C8-0062/2016),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KEE) Nru 337/75 tal-Kunsill tal-10 ta’ Frar 1975 li jwaqqaf Ċentru Ewropew għall-Iżvilupp ta’ Taħriġ Vokazzjonali (4), u b’mod partikolari l-Artikolu 12a tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A8-0082/2016),

               1.

               Jinnota li l-kontijiet annwali finali taċ-Ċentru Ewropew għall-Iżvilupp ta’ Taħriġ Vokazzjonali huma kif annessi mar-rapport tal-Qorti tal-Awdituri;

               2.

               Japprova l-għeluq tal-kontijiet taċ-Ċentru Ewropew għall-Iżvilupp ta’ Taħriġ Vokazzjonali għas-sena finanzjarja 2014;

               3.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur taċ-Ċentru Ewropew għall-Iżvilupp ta’ Taħriġ Vokazzjonali, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 409, 9.12.2015, p. 39.

      (2)  Ara n-nota ta’ qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 39, 13.2.1975, p. 1.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: Deċiżjoni tal-Kumitat Permanenti tal-Istati tal-EFTA Nru 2/2016/SC tat-2 ta' Ġunju 2016 li temenda d-Deċiżjoni tal-Kumitat Permanenti Nru 4/2004/SC li tistabbilixxi Kumitat tal-Mekkaniżmu Finanzjarju [2017/313]

text:
               23.2.2017

               MT

               Il-Ġurnal Uffiċjali tal-Unjoni Ewropea

               L 45/14

         DEĊIŻJONI TAL-KUMITAT PERMANENTI TAL-ISTATI TAL-EFTA Nru 2/2016/SC
   tat-2 ta' Ġunju 2016
   li temenda d-Deċiżjoni tal-Kumitat Permanenti Nru 4/2004/SC li tistabbilixxi Kumitat tal-Mekkaniżmu Finanzjarju [2017/313]
   IL-KUMITAT PERMANENTI TAL-ISTATI TAL-EFTA,
   Wara li kkunsidra l-Ftehim dwar iż-Żona Ekonomika Ewropea, minn hawn 'il quddiem imsejjaħ bħala l-Ftehim ŻEE,
   Wara li kkunsidra l-Ftehim bejn l-Unjoni Ewropea, l-Iżlanda, il-Prinċipat tal-Liechtenstein u r-Renju tan-Norveġja dwar Mekkaniżmu Finanzjarju taż-ŻEE bejn l-2014 u l-2021,
   Wara li kkunsidra l-Protokoll 38c dwar il-Mekkaniżmu Finanzjarju taż-ŻEE(2014-2021), imdaħħal fil-Ftehim taż-ŻEE permezz tal-Ftehim imsemmi hawn fuq bejn l-Unjoni Ewropea, l-Iżlanda, il-Prinċipat tal-Liechtenstein u r-Renju tan-Norveġja dwar Mekkaniżmu Finanzjarju taż-ŻEE bejn l-2014 u l-2021,
   Wara li kkunsidra l-Ftehim bejn ir-Renju tan-Norveġja u l-Unjoni Ewropea dwar Mekkaniżmu Finanzjarju tan-Norveġja għall-perjodu 2014-2021,
   Wara li kkunsidra d-Deċiżjoni tal-Kumitat Permanenti tal-Istati tal-EFTA Nru 4/2004/SC tat-3 ta' Ġunju 2004 li tistabbilixxi Kumitat tal-Mekkaniżmu Finanzjarju,
   Wara li kkunsidra d-Deċiżjoni tal-Kumitat Permanenti tal-Istati tal-EFTA Nru 2/2015/SC tal-24 ta' Settembru 2015 li jistabbilixxi Kumitat Interim tal-Mekkaniżmu Finanzjarju taż-ŻEE għall-perjodu 2014-2021,
   IDDEĊIEDA DAN LI ĠEJ:
   Artikolu 1
   Fl-Artikolu 1 tad-Deċiżjoni tal-Kumitat Permanenti tal-Istati tal-EFTA Nru 4/2004/SC tat-3 ta' Ġunju 2004 it-tieni sentenza tal-paragrafu 1 għandha tinbidel permezz ta' dan li ġej: Il-Kumitat għandu jimmaniġġja l-Mekkaniżmu Finanzjarju taż-ŻEE 2004-2009, il-Mekkaniżmu Finanzjarju taż-ŻEE 2009-2014 u l-Mekkaniżmu Finanzjarju taż-ŻEE 2014-2021.
   Artikolu 2
   Din id-Deċiżjoni tibda tapplika fil-ġurnata li tidħol fis-seħħ jew fil-ġurnata tal-applikazzjoni proviżorja tal-att legali li jistabbilixxi l-Mekkaniżmu Finanzjarju taż-ŻEE għall-perjodu 2014-2021.
   Artikolu 3
   Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.

      Magħmul fi Brussell, it-2 ta' Ġunju 2016.

            Għall-Kumitat Permanenti

         Kurt JÄGER

            President

         Kristinn F. ÁRNASON

            Segretarju Ġenerali


title: Formazzjoni ta' gruppi politiċi (Emenda tal-Artikolu 29 tar-Regoli ta' Proċedura) Deċiżjoni tal-Parlament Ewropew tad- 9 ta' Lulju 2008 dwar l-emenda tal-Artikolu 29 tar-Regoli ta' Proċedura tal-Parlament — Formazzjoni ta' gruppi politiċi (2006/2201(REG))

text:
               3.12.2009

               MT

               Il-Ġurnal Uffiċjali tal-Unjoni Ewropea

               CE 294/91

         L-Erbgħa, 9 ta' Lulju 2008Formazzjoni ta' gruppi politiċi (Emenda tal-Artikolu 29 tar-Regoli ta' Proċedura)
   P6_TA(2008)0351
   Deċiżjoni tal-Parlament Ewropew tad-9 ta' Lulju 2008 dwar l-emenda tal-Artikolu 29 tar-Regoli ta' Proċedura tal-Parlament — Formazzjoni ta' gruppi politiċi (2006/2201(REG))
   2009/C 294 E/23

      Il-Parlament Ewropew,
   wara li kkunsidra l-proposta għal emenda tar-Regoli ta' Proċedura tiegħu (B6-0420/2006),
   wara li kkunsidra l-Artikoli 201 u 202 tar-Regoli ta' Proċedura,
   wara li kkunsidra r-rapport tal-Kumitat għall-Affarijiet Kostituzzjonali (A6-0206/2008),

               1.

               Jiddeċiedi li jemenda r-Regoli ta' Proċedura tiegħu kif jidher hawn taħt;

               2.

               Jiddeċiedi li din l-emenda tidħol fis-seħħ fl-ewwel jum tal-ewwel sessjoni parzjali ta' wara l-elezzjonijiet Ewropej tas-sena 2009;

               3.

               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta' informazzjoni.

               TEST FIS-SEĦĦ

               EMENDA

                  Emenda 3

                  Ir-Regoli ta' Proċedura tal-Parlament

                  Artikolu 29 — paragrafu 2

                           2.

                           Grupp politiku għandu jkun magħmul minn Membri eletti f' minn tal-inqas
                                 wieħed minn ħamsa
                               tal-Istati Membri In-numru minimu ta' Membri meħtieġa biex jiffurmaw grupp politiku għandu jkun ta'
                                 għoxrin
                              .

                           2.

                              Grupp politiku għandu jkun magħmul minn Membri eletti tal-inqas minn kwart tal-Istati Membri. In-numru meħtieġ ta' Membri biex jiġi ffurmat grupp politiku għandu jkun ta' ħamsa u għoxrin
                              .

                  Emenda 1

                  Ir-Regoli ta' Proċedura tal-Parlament

                  Artikolu 29 – paragrafu 2 a (ġdid)

                                 2a.

                              Meta grupp jinżel taħt il-limitu meħtieġ, il-President, bi ftehim mal-Konferenza tal-Presidenti, jista' jippermetti li l-grupp ikompli jeżisti sas-seduta kostituttiva tal-Parlament li jkun imiss, kemm-il darba jintlaħqu l-kundizzjonijiet li ġejjin:

                                       —

                                             il-membri jkomplu jirrappreżentaw mhux inqas minn wieħed minn kull ħames Stati Membri;

                                       —

                                             il-grupp ikun ilu jeżisti għal perjodu ta' aktar minn sena.

                                 Il-President m'għandux japplika din id-deroga fejn ikun hemm biżżejjed evidenza li wieħed jissuspetta li tkun qed tiġi abbużata.


title: Deċiżjoni (UE, Euratom) 2016/1464 tal-Parlament Ewropew tat-28 ta’ April 2016 dwar il-kwittanza għall-implimentazzjoni tal-baġit tal-Aġenzija Eżekuttiva għall-Intrapriżi Żgħar u Medji (li qabel kienet tissejjaħ l-Aġenzija Eżekuttiva għall-Kompetittività u l-Innovazzjoni) għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/122

         DEĊIŻJONI (UE, EURATOM) 2016/1464 TAL-PARLAMENT EWROPEW
   tat-28 ta’ April 2016
   dwar il-kwittanza għall-implimentazzjoni tal-baġit tal-Aġenzija Eżekuttiva għall-Intrapriżi Żgħar u Medji (li qabel kienet tissejjaħ l-Aġenzija Eżekuttiva għall-Kompetittività u l-Innovazzjoni) għas-sena finanzjarja 2014
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2014 (1),

               —

               wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2014 (COM(2015)377 — C8-0199/2015) (2),

               —

               wara li kkunsidra l-kontijiet annwali finali tal-Aġenzija Eżekuttiva għall-Intrapriżi Żgħar u Medji (li qabel kienet tissejjaħ l-Aġenzija Eżekuttiva għall-Kompetittività u l-Innovazzjoni) għas-sena finanzjarja 2014 (3),

               —

               wara li kkunsidra r-rapport tal-Kummissjoni dwar is-segwitu għall-kwittanza għas-sena finanzjarja 2013 (COM(2015)505) u d-dokumenti ta’ ħidma tas-servizzi tal-Kummissjoni li jakkumpanjawh (SWD(2015)194, SWD(2015)195),

               —

               wara li kkunsidra r-rapport annwali tal-Kummissjoni lill-awtorità ta’ kwittanza dwar awditi interni mwettqa fl-2014 (COM(2015)441), u d-dokument ta’ ħidma tas-servizzi tal-Kummissjoni li jakkumpanjah (SWD(2015)170),

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Eżekuttiva għall-Intrapriżi Żgħar u Medji (li qabel kienet tissejjaħ l-Aġenzija Eżekuttiva għall-Kompetittività u l-Innovazzjoni) għas-sena finanzjarja 2014, flimkien mat-tweġiba tal-Aġenzija (4),

               —

               wara li kkunsidra d-dikjarazzjoni ta’ assigurazzjoni (5) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata lill-aġenziji eżekuttivi għall-implimentazzjoni tal-baġit għas-sena finanzjarja 2014 (05585/2016 — C8-0040/2016),

               —

               wara li kkunsidra l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra l-Artikolu 106a tat-Trattat li jistabbilixxi l-Komunità Ewropea tal-Enerġija Atomika,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (6), u b’mod partikolari l-Artikoli 62, 164, 165 u 166 tiegħu,

               —

               wara li kkunsidra r-Regolament tal-Kunsill (KE) Nru 58/2003 tad-19 ta’ Diċembru 2002 li jfassal l-istatut għall-aġenziji eżekuttivi li jridu jiġu fdati b’ċerti kompiti fit-tmexxija tal-programmi tal-Komunità (7),u b’mod partikolari l-Artikolu 14(3) tiegħu,

               —

               wara li kkunsidra r-Regolament tal-Kummissjoni (KE) Nru 1653/2004 tal-21 ta’ Settembru 2004 dwar regolament finanzjarju standard tal-aġenziji eżekuttivi skont ir-Regolament tal-Kunsill (KE) Nru 58/2003 li jfassal l-istatut għall-aġenziji eżekuttivi li jridu jiġu fdati b’ċerti kompiti fit-tmexxija tal-programmi tal-Komunità (8), u b’mod partikolari l-Artikolu 66, l-ewwel u t-tieni subparagrafi, tiegħu,

               —

               wara li kkunsidra d-Deċiżjoni ta’ Implimentazzjoni tal-Kummissjoni 2013/771/UE tas-17 ta’ Diċembru 2013 li tistabbilixxi l-Aġenzija Eżekuttiva għall-Intrapriżi Żgħar u Medji u li tħassar id-Deċiżjonijiet 2004/20/KE u 2007/372/KE (9),

               —

               wara li kkunsidra l-Artikolu 93 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjonijiet tal-kumitati interessati l-oħra (A8–0140/2016),

               A.

               billi, skont it-termini tal-Artikolu 17(1) tat-Trattat dwar l-Unjoni Ewropea, il-Kummissjoni għandha teżegwixxi l-baġit u tamministra l-programmi, u billi, skont l-Artikolu 317 tat-Trattat dwar il-Funzjonament tal-Unjoni Ewropea, din għandha timplimenta l-baġit f’kooperazzjoni mal-Istati Membri, fuq ir-responsabbiltà tagħha stess, b’konsiderazzjoni tal-prinċipji ta’ tmexxija finanzjarja tajba;

               1.

               Jagħti l-kwittanza lid-Direttur tal-Aġenzija Eżekuttiva għall-Intrapriżi Żgħar u Medji (li qabel kienet tissejjaħ l-Aġenzija Eżekuttiva għall-Kompetittività u l-Innovazzjoni) għall-implimentazzjoni tal-baġit tal-Aġenzija Eżekuttiva għas-sena finanzjarja 2014;

               2.

               Jippreżenta l-kummenti tiegħu fir-riżoluzzjoni li hija parti integrali mid-deċiżjonijiet dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2014, Taqsima III — Il-Kummissjoni u l-aġenziji eżekuttivi, u fir-riżoluzzjoni tiegħu tat-28 ta’ April 2016 dwar ir-rapporti speċjali tal-Qorti tal-Awdituri fil-kuntest tal-għoti tal-kwittanza lill-Kummissjoni għas-sena finanzjarja 2014 (10);

               3.

               Jagħti istruzzjonijiet lill-President tiegħu biex jgħaddi din id-deċiżjoni, id-deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2014, Taqsima III - Il-Kummissjoni u r-riżoluzzjoni li hija parti integrali minn dawn id-deċiżjonijiet, lid-Direttur tal-Aġenzija Eżekuttiva għall-Intrapriżi Żgħar u Medji (li qabel kienet tissejjaħ l-Aġenzija Eżekuttiva għall-Kompetittività u l-Innovazzjoni), lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU L 51, 20.2.2014.

      (2)  ĠU C 377, 13.11.2015, p. 1.

      (3)  ĠU C 367, 5.11.2015, p. 9.

      (4)  ĠU C 409, 9.12.2015, p. 90.

      (5)  ĠU C 377, 13.11.2015, p. 146.

      (6)  ĠU L 298, 26.10.2012, p. 1.

      (7)  ĠU L 11, 16.1.2003, p. 1.

      (8)  ĠU L 297, 22.9.2004, p. 6.

      (9)  ĠU L 341, 18.12.2013, p. 73.

      (10)  Testi adottati ta' dik id-data, P8_TA(2016)0148 (Ara paġna 91 ta' dan il-Ġurnal Uffiċjali).


title: 2012/519/UE: Deċiżjoni tal-Kunsill tal- 24 ta’ Settembru 2012 li taħtar żewġ membri supplenti Pollakki fil-Kumitat tar-Reġjuni

text:
               26.9.2012

               MT

               Il-Ġurnal Uffiċjali tal-Unjoni Ewropea

               L 258/31

         DEĊIŻJONI TAL-KUNSILL
   tal-24 ta’ Settembru 2012
   li taħtar żewġ membri supplenti Pollakki fil-Kumitat tar-Reġjuni
   (2012/519/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Pollakk,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Konsegwentement għat-tmiem tal-mandati tas-Sur Jacek CZERNIAK u s-Sur Marcin JABŁOŃSKI saru vakanti żewġ postijiet ta’ membri supplenti.

         ADOTTA DIN ID-DEĊIŻJONI:
   Artikolu 1
   Dawn li ġejin huma b’dan maħturin membri supplenti fil-Kumitat tar-Reġjuni għall-bqija tal-mandat attwali, li jintemm fil-25 ta’ Jannar 2015:

               —

               Is-Sur Piotr CAŁBECKI, Marszałek Województwa Kujawsko-Pomorskiego

               —

               Is-Sur Jarosław DWORZAŃSKI, Marszałek Województwa Podlaskiego.

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, l-24 ta’ Settembru 2012.

            Għall-Kunsill

            Il-President

         A. D. MAVROYIANNIS

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: Deċiżjoni tal-Kunsill tal- 25 ta’ Settembru 2014 li taħtar u tissostitwixxi membri tal-Bord ta’ Tmexxija taċ-Ċentru Ewropew għall-Iżvilupp ta’ Taħriġ Vokazzjonali

text:
               10.10.2014

               MT

               Il-Ġurnal Uffiċjali tal-Unjoni Ewropea

               C 358/1

         DEĊIŻJONI TAL-KUNSILL
   tal-25 ta’ Settembru 2014
   li taħtar u tissostitwixxi membri tal-Bord ta’ Tmexxija taċ-Ċentru Ewropew għall-Iżvilupp ta’ Taħriġ Vokazzjonali
   2014/C 358/01
   IL-KUNSILL TAL-UNJONI EWROPEA,
   Wara li kkunsidra r-Regolament tal-Kunsill (KEE) Nru 337/75 tal-10 ta’ Frar 1975 li jistabbilixxi ċ-Ċentru Ewropew għall-Iżvilupp ta’ Taħriġ Vokazzjonali, u b’mod partikolari l-Artikolu 4 tiegħu (1),
   Wara li kkunsidra n-nomina ppreżentata mill-Kummissjoni fil-kategorija tar-rappreżentanti ta’ Min Iħaddem,
   Billi:

               (1)

               Bid-Deċiżjoni tiegħu tas-16 ta’ Lulju 2012 (2), il-Kunsill ħatar il-membri tal-Bord ta’ Tmexxija taċ-Ċentru Ewropew għall-Iżvilupp ta’ Taħriġ Vokazzjonali għall-perijodu mit-18 ta’ Settembru 2012 sas-17 ta’ Settembru 2015.

               (2)

               Post ta’ membru fuq il-Bord ta’ Tmexxija taċ-Ċentru fil-kategorija tar-rappreżentanti tal-organizzazzjonijiet ta’ Min Iħaddem sar vakanti għal-Litwanja minħabba r-riżenja tas-Sinjura Dovilė BAŠKYTĖ.

               (3)

               Il-membru tal-Bord ta’ Tmexxija taċ-Ċentru msemmi hawn fuq għandu jinħatar għall-bqija tal-mandat attwali, li jiskadi fis-17 ta’ Settembru 2015,

         IDDEĊIEDA KIF ĠEJ:
   Artikolu Uniku
   Il-persuna li ġejja hija b’dan maħtura membru tal-Bord ta’ Tmexxija taċ-Ċentru Ewropew għall-Iżvilupp ta’ Taħriġ Vokazzjonali għall-bqija tal-mandat, jiġifieri sas-17 ta’ Settembru 2015:
   RAPPREŻENTANTI TAL-ORGANIZZAZZJONIJIET TA’ MIN IĦADDEM:

               IL-LITWANJA

               Is-Sur Aidas VAIČIULIS

      Magħmul fi Brussell, il-25 ta’ Settembru 2014.

            Għall-Kunsill

            Il-President

         F. GUIDI

      (1)  ĠU L 39, 13.2.1975, p. 1.

      (2)  ĠU C 228, 31.7.2012, p. 3.


title: Deċiżjoni tal-Kunsill tat- 12 ta' Frar 2007 li tistabbilixxi l-Programm Speċifiku Prevenzjoni ta' u l-Ġlieda kontra l-Kriminalità għall-Perijodu 2007-2013 bħala parti mill-Programm Ġenerali dwar is-Sigurtà u s-Salvagwardja tal-Libertajiet

text:
               24.2.2007

               MT

               Il-Ġurnal Uffiċjali ta’ l-Unjoni Ewropea

               7

         DEĊIŻJONI TAL-KUNSILL
   tat-12 ta' Frar 2007
   li tistabbilixxi l-Programm Speċifiku “Prevenzjoni ta' u l-Ġlieda kontra l-Kriminalità” għall-Perijodu 2007-2013 bħala parti mill-Programm Ġenerali dwar is-Sigurtà u s-Salvagwardja tal-Libertajiet
   (2007/125/ĠAI)
   IL-KUNSILL TA' L-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikoli 30, 31 u 34(2)(ċ) tiegħu,
   Wara li kkunsidra l-proposta mill-Kummissjoni,
   Wara li kkunsidra l-opinjoni tal-Parlament Ewropew (1),
   Billi:

               (1)

               L-għan ta' l-Unjoni li tipprovdi liċ-ċittadini b'livell għoli ta' sigurtà fiż-żona ta' libertà, sigurtà u ġustizzja għandu jintlaħaq, kif previst fir-raba' inċiż ta' l-Artikolu 2, u fl-Artikolu 29 tat-Trattat dwar l-Unjoni Ewropea, permezz tal-prevenzjoni ta' u l-ġlieda kontra l-kriminalità, organizzata jew le.

               (2)

               Għall-protezzjoni tal-libertà u s-sigurtà taċ-ċittadini u s-soċjetà tagħna minn attivitajiet kriminali, l-Unjoni għandha tieħu l-miżuri neċessarji sabiex tipprevjeni, tikxef, tinvestiga, u tipproċessa l-forom kollha ta' kriminalità b'mod effiċjenti u effettiv, b'mod partikolari ħafna f'każijiet b'element transkonfinali.

               (3)

               Bi tkomplija fuq il-konklużjonijiet tal-Kunsill Ewropew ta' Tampere ta' Ottubru 1999, il-Kunsill Ewropew afferma mill-ġdid il-prijorità li tiġi żviluppata ż-żona ta' libertà, sigurtà u ġustizzja – u b'mod partikolari li jiġu protetti ċ-ċittadini minn diversi attivitajiet kriminali permezz tal-prevenzjoni ta' u l-ġlieda kontra l-kriminalità – mill-Programm ta' l-Aja ta' Novembru 2004, id-dikjarazzjonijiet dwar it-terroriżmu ta' Settembru 2001 u ta' Marzu 2004 (2) u l-istrateġija Ewropea dwar id-Drogi f'Diċembru 2004.

               (4)

               Sabiex tkun provduta l-esperjenza fl-iżvilupp ta' diversi aspetti ta' prevenzjoni tal-kriminalità fil-livell ta' l-Unjoni Ewropea u jiġu appoġġati attivitajiet għall-prevenzjoni tal-kriminalità fil-livell lokali u dak nazzjonali, in-Netwerk Ewropew għall-Prevenzjoni tal-Kriminalità kien stabbilit bid-Deċiżjoni tal-Kunsill 2001/427/ĠAI tat-28 ta' Mejju 2001 (3).

               (5)

               Il-programm kwadru dwar il-kooperazzjoni tal-pulizija u dik ġudizzjarja f'materji kriminali (AGIS) stabbilit bid-Deċiżjoni tal-Kunsill 2002/630/ĠAI tat-22 ta' Lulju 2002 (4), ikkontribwixxa b'mod konsiderevoli għat-tisħiħ tal-kooperazzjoni bejn il-pulizija u aġenziji oħra ta' l-infurzar tal-liġi u l-ġudikatura fl-Istati Membri u għat-titjib tal-ftehim u l-fiduċja reċiproċi bejn is-sistemi tal-pulizija, ġudizzjarji, legali u amministrattivi tagħhom.

               (6)

               Hu meħtieġ u jixraq li jiġu estiżi l-possibbiltajiet għall-finanzjament ta' miżuri mmirati lejn il-prevenzjoni ta' u l-ġlieda kontra l-kriminalità, u sabiex jiġu riveduti l-modalitajiet fl-interess ta' l-effikaċja, il-kost-effiċjenza u t-trasparenza.

               (7)

               Il-programm kwadru għandu l-għan li jiffaċilita l-appoġġ effettiv u l-protezzjoni ta' l-interessi tax-xiehda tal-kriminalità. Il-Programm jissottolinja wkoll l-importanza tal-protezzjoni tal-vittmi ta' kriminalità. Biex juri l-prijorità ta' l-appoġġ tal-vittmi l-Programm Speċifiku dwar il-Ġustizzja Kriminali jenfasizza l-assistenza soċjali u legali lill-vittmi.

               (8)

               Azzjonijiet tal-Kummissjoni u proġetti transnazzjonali jibqgħu importanti sabiex jinkisbu kooperazzjoni u koordinazzjoni eqreb u aħjar fost l-Istati Membri. Barra minn hekk, huwa utli u xieraq li jiġu appoġġati proġetti fl-Istati Membri sabiex ikunu jistgħu jipprovdu esperjenza u ħila utli għal azzjonijiet ulterjuri fil-livell ta' l-Unjoni.

               (9)

               Peress li l-kriminalità taqsam il-fruntieri, jixraq li pajjiżi terzi u organizzazzjonijiet internazzjonali jitħallew jieħdu sehem fi proġetti transnazzjonali.

               (10)

               Jeħtieġ li tkun żgurata l-komplementarjetà ma' programmi oħra Komunitarji u ta' l-Unjoni bħall-Fond ta' Solidarjetà ta' l-Unjoni Ewropea u l-Istrument Finanzjarju ta' Protezzjoni Ċivili, is-Seba' Programm Kwadru għar-Riċerka u l-Iżvilupp Teknoloġiku u l-Attivitajiet ta' Demostrazzjoni u l-Fondi Strutturali.

               (11)

               Ladarba l-għanijiet ta' din id-Deċiżjoni, b'mod partikolari l-prevenzjoni ta' u l-ġlieda kontra l-kriminalità organizzata u transkonfinali, ma jistgħux jinkisbu biżżejjed mill-Istati Membri u jistgħu għalhekk, minħabba l-iskala jew l-effetti tal-programm, jinkisbu aħjar fuq il-livell ta' l-Unjoni Ewropea, il-Kunsill jista' tadotta miżuri skond il-prinċipju tas-sussidjarjetà kif stabbilit fl-Artikolu 5 tat-Trattat li jistabbilixxi l-Komunità Ewropea magħmula applikabbli għall-Unjoni mill-Artikolu 2 tat-Trattat ta' l-Unjoni Ewropea. Skond il-prinċipju ta' proporzjonalità, kif stabbilit fl-Artikolu 5 tat-Trattat li jistabbilixxi l-Komunità Ewropea, din id-Deċiżjoni ma tmurx lil hinn minn dak li huwa meħtieġ biex jinkisbu dawk l-għanijiet.

               (12)

               Skond l-Artikolu 41(3) tat-Trattat ta' l-Unjoni Ewropea, in-nefqa operattiva għandha tiġi ffinanzjata mill-baġit ġenerali ta' l-Unjoni Ewropea taħt Titolu VI.

               (13)

               In-nefqa tal-programm għandha tkun kompatibbli mal-limitu taħt l-Intestatura 3 tal-qafas finanzjarju. Jeħtieġ li tkun prevista flessibbiltà fid-definizzjoni tal-programm sabiex jitħalla post għal aġġustamenti eventwali fi kwalunkwe azzjoni prevista, sabiex ikun hemm risposta għall-evoluzzjoni ta' ħtiġijiet matul il-perijodu 2007-2013. Id-deċiżjoni għandha, għalhekk, tkun limitata għad-definizzjoni ġenerika ta' azzjonijiet previsti u l-arranġamenti amministrattivi u finanzjarji rispettivi tagħhom.

               (14)

               Il-miżuri meħtieġa għall-implimentazzjoni ta' din id-Deċiżjoni għandhom jiġu adottati skond il-proċeduri stabbiliti fiha, bl-assistenza ta' kumitat.

               (15)

               Għandhom jittieħdu wkoll miżuri xierqa għall-prevenzjoni ta' irregolaritajiet u frodi, u għandhom jittieħdu l-passi meħtieġa biex jiġu rkuprati fondi mitlufa, imħallsa b'mod mhux dovut jew użati ħażin skond ir-Regolamenti tal-Kunsill (KE, Euratom) Nru 2988/95 tat-18 ta' Diċembru 1995 dwar il-protezzjoni ta' l-interessi finanzjarji tal-Komunità Ewropea (5), (Euratom, KE) Nru 2185/96 tal-11 ta' Novembru 1996 dwar il-verifiki u l-ispezzjonijiet fuq il-post imwettqa mill-Kummissjoni (6) u r-Regolament (KE) Nru 1073/1999 tal-Parlament Ewropew u tal-Kunsill tal-25 ta' Mejju 1999 dwar investigazzjonijiet imwettqa mill-Uffiċċju Ewropew ta' Kontra l-Frodi (OLAF) (7).

               (16)

               Ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (8) u r-Regolament tal-Kummissjoni (KE, Euratom) Nru 2342/2002 tat-23 ta' Diċembru 2002 li jistabbilixxi r-regoli dettaljati għall-implimentazzjoni tar-Regolament tal-Kunsill 1605/2002 (9), li jissalvagwardjaw l-interessi finanzjarji tal-Komunità, japplikaw b'kont meħud tal-prinċipji tas-sempliċità u l-konsistenza fl-għażla ta' l-istrumenti tal-baġit, limitazzjoni fuq in-numru ta' każijiet fejn il-Kummissjoni żżomm ir-responsabbiltà diretta għall-implimentazzjoni u l-amministrazzjoni tagħhom, u l-proporzjonalità meħtieġa bejn l-ammont ta' riżorsi u l-piż amministrattiv relatat ma' l-użu tagħhom.

               (17)

               Huwa xieraq li tiġi sostitwita d-Deċiżjoni 2002/630/ĠAI mill-1 ta' Jannar 2007 b'din id-Deċiżjoni u b' Deċiżjoni li tistabbilixxi Programm Speċifiku ”Ġustizzja Kriminali”.

               (18)

               Sabiex tiġi żgurata l-implimentazzjoni effettiva u fil-ħin tal-programm, din id-Deċiżjoni għandha tapplika mill-1 ta' Jannar 2007,

         IDDEĊIEDA KIF ĠEJ:
   Artikolu 1
   Suġġett
   1.   Din id-Deċiżjoni tistabbilixxi l-Programm Speċifiku ”Prevenzjoni ta' u l-Ġlieda kontra l-Kriminalità”, minn issa 'l quddiem imsejjaħ “il-Programm”, bħala parti mill-Programm Ġenerali dwar is-Sigurtà u s-salvagwardja tal-libertajiet sabiex isir kontribut għat-tisħiħ taż-żona ta' Libertà, Sigurtà u Ġustizzja.
   2.   Il-Programm għandu jkopri l-perijodu mill-1 ta' Jannar 2007 sal-31 ta' Diċembru 2013.
   Artikolu 2
   Għanijiet ġenerali
   1.   Dan il-Programm għandu jikkontribwixxi għal livell għoli ta' sigurtà għaċ-ċittadini permezz tal-prevenzjoni ta' u l-ġlieda kontra l-kriminalità, organizzata jew le, b'mod partikolari t-terroriżmu, it-traffikar ta' persuni u reati kontra t-tfal, it-traffikar illeċitu ta' drogi u t-traffikar illeċitu ta' armi, korruzzjoni u frodi.
   2.   Mingħajr preġudizzju għall-għanijiet u s-setgħat tal-Komunità Ewropea, l-għanijiet ġenerali tal-Programm jikkontribwixxu għall-iżvilupp tal-politika ta' l-Unjoni u tal-Komunità.
   Artikolu 3
   Temi u għanijiet speċifiċi
   1.   Il-Programm għandu jikkonsisti f'erba' temi:

               (a)

               prevenzjoni tal-kriminalità u kriminoloġija,

               (b)

               infurzar tal-liġi,

               (ċ)

               protezzjoni u appoġġ għal xhieda

               (d)

               protezzjoni tal-vittmi,

         2.   Fl-għanijiet ġenerali, il-Programm għandu jikkontribwixxi għall-għanijiet speċifiċi li ġejjin:

               (a)

               li jistimula, jippromwovi u jiżviluppa metodi u għodda orizzontali meħtieġa għall-prevenzjoni ta' u l-ġlieda kontra, b'mod strateġiku, il-kriminalità u għall-garanzija tas-sigurtà u l-ordni pubblika bħall-ħidma mwettqa fis-sħubiji pubbliċi-privati tan-Netwerk ta' l-Unjoni Ewropea għall-Prevenzjoni tal-Kriminalità, l-aħjar prattika fil-prevenzjoni tal-kriminalità, statistika komparabbli, kriminoloġija applikata u approċċ imtejjeb lejn delinkwenti żgħar fl-età;

               (b)

               li jippromwovi u jiżviluppa koordinazzjoni, kooperazzjoni u ftehim reċiproku fost l-aġenziji ta' l-infurzar tal-liġi, awtoritajiet nazzjonali oħra u korpi relatati ta' l-Unjoni fir-rigward tal-prijoritajiet identifikati mill-Kunsill b'mod partikolari kif stabbilit mill-Valutazzjoni tat-Theddid mill-Kriminalità Organizzata ta' l-Europol (VTKO); u

               (ċ)

               li jippromwovi u jiżviluppa l-aħjar prattika għall-protezzjoni u jappoġġa x-xhieda; u

               (d)

               li jippromwovi u jiżviluppa l-aħjar prattika għall-protezzjoni ta' vittmi tal-kriminalità.

         3.   Il-Programm ma jittrattax mal-kooperazzjoni ġudizzjarja. Madankollu, huwa jista' jkopri azzjonijiet li għandhom l-għan li jħeġġu l-kooperazzjoni bejn awtoritajiet ġudizzjarji u awtoritajiet ta' l-infurzar tal-liġi.
   Artikolu 4
   Azzjonijiet eliġibbli
   1.   Bil-ħsieb li jiġu persegwiti l-għanijiet ġenerali u speċifiċi mniżżla fl-Artikoli 2 u 3, il-Programm għandu jipprovdi taħt il-kondizzjonijiet li jidhru fil-programm ta' ħidma annwali appoġġ finanzjarju għat-tipi ta' azzjonijiet li ġejjin:

               (a)

               Proġetti mibdija u amministrati mill-Kummissjoni b'dimensjoni Ewropea;

               (b)

               Proġetti transnazzjonali, li għandhom jinvolvu sħab f'mill-inqas żewġ Stati Membri, jew ta' l-inqas Stat Membru wieħed u pajjiż wieħed ieħor li jista' jkun pajjiż aderenti jew pajjiż kandidat;

               (ċ)

               Proġetti nazzjonali fi Stati Membri, li

                           (i)

                           jħejju proġetti transnazzjonali u/jew azzjonijiet ta' l-Unjoni (“miżuri ta' avvjament”),

                           (ii)

                           jikkomplementaw proġetti transnazzjonali u/jew azzjonijiet ta' l-Unjoni (“miżuri komplementarji”),

                           (iii)

                           jikkontribwixxu għall-iżvilupp ta' metodi innovattivi u/jew ta' teknoloġiji b'potenzjal għal trasferibbiltà għal azzjonijiet fil-livell ta' l-Unjoni, jew jiżviluppaw tali metodi jew teknoloġiji bil-ħsieb li jittrasferuhom lil Stati Membri oħra u/jew lil pajjiż ieħor li jista' jkun pajjiż aderenti jew pajjiż kandidat;

               (d)

               Għotjiet operattivi għal organizzazzjonijiet mhux governattivi li jsegwu, fuq bażi mhux għall-profitt, l-għanijiet tal-Programm fuq dimensjoni Ewropea.

         2.   B'mod partikolari, appoġġ finanzjarju jista' jkun ipprovdut għal

               (a)

               azzjonijiet li jtejbu l-kooperazzjoni u l-koordinazzjoni operattiva (tisħiħ tan-netwerking, tal-konfidenza u tal-ftehim reċiproku, l-iskambju u t-tixrid ta' informazzjoni, l-esperjenza u l-aħjar prattika).

               (b)

               attivitajiet analitiċi, ta' monitoraġġ u ta' evalwazzjoni,

               (ċ)

               żvilupp u trasferiment ta' teknoloġija u metodoloġija,

               (d)

               taħriġ, skambju ta' persunal u esperti, u

               (e)

               attivitajiet ta' sensibilizzazzjoni u tixrid.

         Artikolu 5
   Aċċess għall-Programm
   1.   Il-Programm huwa ddestinat għal aġenziji ta' l-infurzar tal-liġi, korpi oħra pubbliċi u/jew privati, atturi u istituzzjonijiet, inklużi awtoritajiet lokali, reġjonali u nazzjonali, sħab soċjali, universitajiet, uffiċċji ta' l-istatistika, organizzazzjonijiet mhux governattivi, sħubiji pubbliċi-privati u korpi internazzjonali rilevanti.
   2.   Aċċess għal dan il-Programm għandu jkun miftuħ għal korpi u organizzazzjonijiet b'personalità ġuridika stabbiliti fl-Istati Membri. Korpi u organizzazzjonijiet li huma orjentati għall-profitt għandu jkollhom aċċess għall-għotjiet biss flimkien ma' organizzazzjonijiet bla profitt jew statali.
   3.   Fir-rigward ta' proġetti transnazzjonali, pajjiżi terzi u organizzazzjonijiet internazzjonali jistgħu jieħdu sehem bħala sħab iżda ma jistgħux jissottomettu proġetti.
   Artikolu 6
   Tipi ta' intervent
   1.   Appoġġ finanzjarju ta' l-Unjoni jista' jieħu l-forom legali li ġejjin:

               (a)

               Għotjiet,

               (b)

               Kuntratti ta' akkwist pubbliku.

         2.   Għotjiet ta' l-Unjoni għandhom jingħataw wara sejħiet għal proposti, ħlief f'każijiet eċċezzjonali ta' emerġenza ssostanzjati kif dovut jew fejn il-karatteristiċi tal-benefiċjarju ma jħallu l-ebda għażla oħra għal azzjoni partikolari, u għandhom jiġu pprovduti permezz ta' għotjiet operattivi u għotjiet għal azzjonijiet.
   Il-programm ta' ħidma annwali għandu jispeċifika r-rata minima tan-nefqa annwali li għandha tingħata għall-għotjiet. Din ir-rata minima għandha tkun mill-anqas ta' 65 %.
   Ir-rata massima ta' kofinanzjament ta' l-ispejjeż tal-proġetti għandha tiġi speċifikata fil-programm ta' ħidma annwali.
   3.   Hija prevista nefqa għal miżuri ta' akkumpanjament, permezz ta' kuntratti ta' akkwist pubbliku, f'liema każ fondi ta' l-Unjoni għandhom ikopru x-xiri ta' servizzi u merkanzija. Dan għandu jkopri, inter alia, nefqa fuq informazzjoni u komunikazzjoni, tħejjija, implimentazzjoni, monitoraġġ, ikkontrollar u evalwazzjoni ta' proġetti, linji politiċi, programmi u leġiżlazzjoni.
   Artikolu 7
   Miżuri implimentattivi
   1.   Il-Kummissjoni għandha timplimenta l-appoġġ finanzjarju ta' l-Unjoni skond ir-Regolament tal-Kunsill (KE, Euratom) Nru 1605/2002, minn issa 'l quddiem imsejjaħ ir-“Regolament Finanzjarju”.
   2.   Sabiex timplimenta l-Programm, il-Kummissjoni għandha, fil-limiti ta' l-għanijiet ġenerali definiti fl-Artikolu 2, tadotta rogramm ta' ħidma annwali sa' l-aħħar ta' Settembru li jispeċifika l-għanijiet speċifiċi tagħha, il-prijoritajiet tematiċi, deskrizzjoni ta' miżuri ta' akkumpanjament previsti fl-Artikolu 6(3) u jekk ikun meħtieġ lista ta' azzjonijiet oħrajn.
   Il-programm ta' ħidma annwali għall-2007 għandu jiġi adottat tliet xhur wara li jkollha effett din id-Deċiżjoni.
   3.   Il-programm ta' ħidma annwali għandu jiġi adottat skond il-proċedura amministrattiva stabbilita fl-Artikolu 10.
   4.   Il-proċeduri ta' evalwazzjoni u ta' għoti relatati ma' għotjietet għal azzjonijiet għandhom jieħdu kont, inter alia, tal-kriterji li ġejjin:

               (a)

               il-konformità mal-programm ta' ħidma annwali, l-għanijiet ġenerali kif speċifikati fl-Artikolu 2 u l-miżuri meħuda fl-oqsma differenti kif speċifikati fl-Artikoli 3 u 4;

               (b)

               il-kwalità ta' l-azzjoni proposta fir-rigward tal-konċepiment, l-organizzazzjoni, il-preżentazzjoni u r-riżultati mistennija u t-tixrid tagħhom;

               (ċ)

               l-ammont mitlub għal appoġġ finanzjarju ta' l-Unjoni u kemm hu xieraq meta jitqiesu r-riżultati mistennija;

               (d)

               l-impatt tar-riżultati mistennija fuq l-għanijiet ġenerali definiti fl-Artikolu 2 u fuq il-miżuri li ttieħdu fl-oqsma differenti kif speċifikat fl-Artikoli 3 u 4.

         5.   L-applikazzjonijiet għal għotjiet operattivi, imsemmija fl-Artikolu 4(1)(d), għandhom jiġu vvalutati, inter alia, fid-dawl ta':

               (a)

               il-konsistenza ma' l-għanijiet tal-Programm;

               (b)

               il-kwalità ta' l-attivitajiet ippjanati;

               (ċ)

               l-effett multiplikatur probabbli ta' dawn l-attivitajiet fuq il-pubbliku;

               (d)

               l-impatt ġeografiku ta' l-attivitajiet imwettqa;

               (e)

               il-proporzjon tal-kost/benefiċċju ta' l-attività proposta.

         6.   Deċiżjonijiet relatati ma' azzjonijiet sottomessi taħt l-Artikolu 4(1)(a) għandhom ikunu adottati mill-Kummissjoni skond il-proċedura amministrattiva stabbilita fl-Artikolu 10. Deċiżjonijiet relatati ma' azzjonijiet sottomessi taħt l-Artikolu 4(1) (b), (ċ) u (d) għandhom ikunu adottati mill-Kummissjoni skond il-proċedura konsultattiva stabbilita fl-Artikolu 9.
   Deċiżjonijiet dwar applikazzjonijiet għal għotjiet li jinvolvu korpi jew organizzazjonijiet orjentati lejn il-profitt għandhom ikunu adottati mill-Kummissjoni skond il-proċedura amministrattiva stabbilita fl-Artikolu 10.
   Artikolu 8
   Kumitat
   1.   Il-Kummissjoni għandha tkun assistita minn kumitat, kompost minn rappreżentanti ta' l-Istati Membri u presedut mir-rappreżentant tal-Kummissjoni (minn issa 'l quddiem imsejjaħ “il-Kumitat”).
   2.   Il-Kumitat għandu jadotta r-regoli ta' proċedura tiegħu.
   3.   Il-Kummissjoni tista' tistieden rappreżentanti mill-pajjiżi applikanti għal laqgħat ta' informazzjoni wara l-laqgħat tal-Kumitat.
   Artikolu 9
   Proċedura konsultattiva
   1.   Fejn issir referenza għal dan l-Artikolu, ir-rappreżentant tal-Kummissjoni għandu jissottometti lill-Kumitat abbozz tal-miżuri li għandhom jittieħdu. Il-Kumitat għandu jagħti l-opinjoni tiegħu dwar l-abbozz, f'limitu ta' żmien li l-president jista' jistabbilixxi skond l-urġenza tal-kwistjoni, jekk meħtieġ permezz ta' votazzjoni.
   2.   L-opinjoni għandha tiġi rreġistrata fil-minuti; kull Stat Membru jista' jitlob li l-pożizzjoni tiegħu tiġi rreġistrata fil-minuti.
   3.   Il-Kummissjoni għandha tieħu l-akbar kont possibbli ta' l-opinjoni mogħtija mill-Kumitat. Hija għandha tinforma lill-Kumitat dwar il-mod ta' kif ittieħed kont ta' l-opinjoni.
   Artikolu 10
   Proċedura amministrattiva
   1.   Fejn issir referenza għal dan l-Artikolu, ir-rappreżentant tal-Kummissjoni għandu jissottometti lill-Kumitat abbozz tal-miżuri li għandhom jittieħdu. Il-Kumitat għandu jagħti l-opinjoni tiegħu dwar l-abbozz, f'terminu ta' żmien li l-President jista' jistabbilixxi skond l-urġenza tal-kwistjoni. Fil-każ ta' deċiżjonijiet li l-Kunsill għandu jadotta dwar proposta mill-Kummissjoni, l-opinjoni għandha tiġi mogħtija mill-maġġoranza stabbilita fl-Artikolu 205(2) tat-Trattat li jistabbilixxi l-Komunità Ewropea. Il-voti tar-rappreżentanti ta' l-Istati Membri fil-Kumitat għandhom jiġu ppeżati bil-mod stabbilit f'dak l-Artikolu. Il-President ma għandux jivvota.
   2.   Il-Kummissjoni għandha tadotta miżuri li għandhom japplikaw minnufih. Madankollu, jekk il-miżuri ma jkunux skond l-opinjoni tal-Kumitat, huma għandhom jiġu kkomunikati mill-Kummissjoni lill-Kunsill immedjatament. F'dak il-każ, il-Kummissjoni tista' tiddeferixxi l-applikazzjoni tal-miżuri li tkun iddeċidiet dwarhom għal perijodu ta' tliet xhur mid-data ta' tali komunikazzjoni.
   3.   Il-Kunsill, filwaqt li jaġixxi b'maġġoranza kwalifikata, jista' jieħu deċiżjoni differenti fil-perijodu previst mill-paragrafu 2.
   Artikolu 11
   Komplementarjetà
   1.   Għandhom ikunu mfittxija sinerġiji, konsistenza u komplementarjetà ma' strumenti oħra Komunitarji u ta' l-Unjoni, inter alia mal-programmi speċifiċi “il-Prevenzjoni, l-Istat ta' Tħejjija u l-Maniġġar tal-Konsegwenzi tat-Terroriżmu u riskji oħra relatati mas-Sigurtà”, u “Ġustizzja Kriminali”, il-Programmi Kwadru għar-Riċerka u l-Iżvilupp Teknoloġiku u l-Attivitajiet ta' Dimostrazzjoni, il-Fond ta' Solidarjetà ta' l-Unjoni Ewropea, u l-Istrument Finanzjarju tal-Protezzjoni Ċivili.
   2.   Il-Programm jista' jikkondividi riżorsi ma' strumenti oħra Komunitarji u ta' l-Unjoni, b'mod partikolari l-Programm dwar il-Prevenzjoni, l-Istat ta' Tħejjija u l-Maniġġar tal-Konsegwenzi tat-Terroriżmu u Theddid ieħor relatat mas-Sigurta', sabiex jiġu implimentati azzjonijiet li jissodisfaw l-għanijiet kemm tal-Programm kif ukoll ta' l-istrument(i) oħra Komunitarji jew ta' l-Unjoni.
   3.   Operazzjonijiet iffinanzjati taħt din id-Deċiżjoni ma għandhomx jirċievu appoġġ finanzjarju għall-istess għan minn strumenti finanzjarji oħra Komunitarji jew ta' l-Unjoni. Għandu jkun żgurat li l-benefiċjarji tal-programm għandhom jipprovdu lill-Kummissjoni b'informazzjoni dwar finanzjament irċevut mill-baġit ġenerali ta' l-Unjoni Ewropea u minn sorsi oħra, kif ukoll informazzjoni dwar applikazzjonijiet kurrenti għal finanzjament.
   Artikolu 12
   Riżorsi tal-Baġit
   Ir-riżorsi tal-baġit allokati għall-azzjonijiet previsti f'dan il-programm għandhom jiddaħħlu fl-approprjazzjonijiet annwali tal-baġit ġenerali ta' l-Unjoni Ewropea. L-approprjazzjonijiet annwali disponibbli għandhom jiġu awtorizzati mill-awtorità tal-baġit fil-limiti tal-qafas finanzjarju.
   Artikolu 13
   Monitoraġġ
   1.   Il-Kummissjoni għandha tiżgura li għal kwalunkwe azzjoni ffinanzjata mill-Programm, il-benefiċjarju għandu jissottometti rapporti tekniċi u finanzjarji dwar il-progress tal-ħidma u li rapport finali għandu jiġi sottomess fi żmien tliet xhur mit-tlestija ta' l-azzjoni. Il-Kummissjoni għandha tiddetermina l-forma u l-istruttura tar-rapporti.
   2.   Il-Kummissjoni għandha tiżgura li l-kuntratti u l-ftehim li jirriżultaw mill-implimentazzjoni tal-Programm jipprevedu b'mod partikolari għas-superviżjoni u l-kontroll finanzjarju mill-Kummissjoni (jew kwalunkwe rappreżentant awtorizzat minnha), jekk meħtieġ permezz ta' kontrolli fuq il-post, inklużi kontrolli ta' kampjuni, u verifiki mill-Qorti ta' l-Awdituri.
   3.   Il-Kummissjoni għandha tiżgura li għal perijodu ta' ħames snin wara l-aħħar pagament fir-rigward ta' kwalunkwe azzjoni, il-benefiċjarju ta' l-appoġġ finanzjarju għandu jżomm għad-dispożizzjoni tal-Kummissjoni d-dokumenti kollha ta' appoġġ fir-rigward tan-nefqa fuq l-azzjoni.
   4.   Abbażi tar-riżultati tar-rapporti u l-kontrolli fuq il-post imsemmija fil-paragrafi 1 u 2, il-Kummissjoni għandha tiżgura, jekk meħtieġ, li l-iskala jew il-kondizzjonijiet ta' l-allokazzjoni ta' l-appoġġ finanzjarju approvati oriġinarjament kif ukoll l-iskeda ta' żmien għall-pagamenti għandhom jiġu aġġustati.
   5.   Il-Kummissjoni għandha tiżgura li kull pass ieħor meħtieġ biex tivverifika li l-azzjonijiet iffinanzjati jitwettqu sew u ser jittieħdu skond id-dispożizzjonijiet ta' din id-Deċiżjoni u tar-Regolament Finanzjarju.
   Artikolu 14
   Protezzjoni ta' l-interessi finanzjarji Komunitarji
   1.   Il-Kummissjoni għandha tiżgura li, meta azzjonijiet iffinanzjati taħt din id-Deċiżjoni preżenti jiġu implimentati, l-interessi finanzjarji Komunitarji jkunu protetti bl-applikazzjoni ta' miżuri ta' prevenzjoni kontra l-frodi, korruzzjoni u kwalunkwe attività illegali oħra, permezz ta' kontrolli effettivi u permezz ta' l-irkupru ta' l-ammonti mħallsa mhux kif dovut u, jekk jiġu individwati irregolaritajiet, b'pieni effettivi, proporzjonati u dissważivi, skond ir-Regolamenti tal-Kunsill (KE, Euratom) Nru 2988/95 (Euratom, KE) Nru 2185/96, u (KE) Nru 1073/1999.
   2.   Għall-azzjonijiet ta' l-Unjoni ffinanzjati taħt din id-Deċiżjoni, ir-Regolament (KE, Euratom) Nru 2988/95 u r-Regolament (Euratom, KE) Nru 2185/96 għandhom japplikaw għal kwalunkwe ksur ta' dispożizzjoni tal-liġi Komunitarja, inklużi ksur ta' obbligu kuntrattwali stipulat abbażi tal-Programm, li jirriżultaw minn att jew omissjoni minn operatur ekonomiku, li għandu, jew li jkollu, l-effett li jippreġudika l-baġit ġenerali ta' l-Unjoni Ewropea jew il-baġits amministrati minnha, b'nefqa mhux iġġustifikata.
   3.   Il-Kummissjoni għandha tiżgura li l-ammont ta' assistenza finanzjarja għal azzjoni jiġi mnaqqas, sospiż jew irkuprat, jekk issib irregolaritajiet, inkluż nuqqas ta' konformità mad-dispożizzjonijiet ta' din id-Deċiżjoni jew id-deċiżjoni individwali jew il-kuntratt jew il-ftehim li jagħtu l-appoġġ finanzjarju in kwistjoni, jew jekk jirriżulta li, mingħajr ma tkun intalbet l-approvazzjoni tal-Kummissjoni, l-azzjoni tkun għaddiet minn tibdil li jmur kontra n-natura jew il-kondizzjonijiet ta' implimentazzjoni tal-proġett.
   4.   Jekk il-limiti ta' żmien ma jkunux ġew osservati jew jekk parti biss mill-appoġġ finanzjarju allokat tkun iġġustifikata bil-progress li jkun sar bl-implimentazzjoni ta' azzjoni, il-Kummissjoni għandha tiżgura li l-benefiċjarju ser jiġi mitlub jissottometti osservazzjonijiet fi żmien perijodu speċifikat. Jekk il-benefiċjarju ma jagħtix tweġiba sodisfaċenti, il-Kummissjoni għandha tiżgura li l-appoġġ finanzjarju li jkun fadal jista' jiġi kkanċellat u li jiġi mitlub il-ħlas lura ta' somom diġà mħallsa.
   5.   Il-Kummissjoni għandha tiżgura li kwalunkwe pagament imħallas mhux kif dovut għandu jitħallas lura lill-Kummissjoni. Għandhom jiżdiedu l-interessi ma' kwalunkwe somma mhux imħallsa lura f'waqtha taħt il-kondizzjonijiet stabbiliti mir-Regolament Finanzjarju.
   Artikolu 15
   Evalwazzjoni
   1.   Il-Programm għandu jiġi mmonitorjat b'mod regolari sabiex tkun segwita l-implimentazzjoni ta' l-attivitajiet imwettqin taħtu.
   2.   Il-Kummissjoni għandha tiżgura evalwazzjoni regolari, indipendenti u esterna tal-Programm.
   3.   Il-Kummissjoni għandha tippreżenta lill-Parlament Ewropew u lill-Kunsill:

               (a)

               preżentazzjoni annwali dwar l-implimentazzjoni tal-Programm

               (b)

               rapport ta' evalwazzjoni interim dwar ir-riżultati miksuba u l-aspetti kwalitattivi u kwantitattivi ta' l-implimentazzjoni tal-Programm sa mhux aktar tard mill-31 ta' Marzu 2010;

               (ċ)

               Komunikazzjoni dwar il-kontinwazzjoni tal-Programm sa mhux aktar tard mill-31 ta' Diċembru 2010;

               (d)

               rapport ta' evalwazzjoni ex post sa mhux aktar tard mill-31 ta' Marzu 2015.

         Artikolu 16
   Pubblikazzjoni ta' proġetti
   Kull sena, il-Kummissjoni għandha tippubblika l-lista ta' azzjonijiet iffinanzjati taħt il-Programm b'deskrizzjoni qasira ta' kull proġett.
   Artikolu 17
   Dispożizzjonijiet transitorji
   1.   Din id-Deċiżjoni għandha, mill-1 ta' Jannar 2007, tissostitwixxi d-dispożizzjonijiet korrispondenti tad-Deċiżjoni 2002/630/ĠAI.
   2.   Azzjonijiet mibdija qabel il-31 ta' Diċembru 2006 skond id-Deċiżjoni 2002/630/ĠAI għandhom ikomplu jiġu irregolati, sat-tlestija tagħhom, minn dik id-Deċiżjoni.
   Artikolu 18
   Effett u applikazzjoni
   Din id-Deċiżjoni għandu jkollha effett fil-jum tal-pubblikazzjoni tagħha fil-Ġurnal Uffiċjali ta' l-Unjoni Ewropea.
   Hija għandha tapplika mill-1 ta' Jannar 2007.

      Magħmul fi Brussel, 12 ta' Frar 2007.

            Għall-Kunsill

            Il-President

         F.-W. STEINMEIER

      (1)  Opinjoni mogħtija fl-14 ta' Diċembru 2006 (għadha mhux pubblikata fil-Ġurnal Uffiċjali).

      (2)  ĠU C 53, 3.3.2005, p. 1.

      (3)  ĠU L 153, 8.6.2001, p. 1.

      (4)  ĠU L 203, 1.8.2002, p. 5.

      (5)  ĠU L 312, 23.12.1995, p. 1.

      (6)  ĠU L 292, 15.11.1996, p. 2.

      (7)  ĠU L 136, 31.05.1999 p. 1.

      (8)  ĠU L 248, 16.9.2002, p. 1. Regolament kif emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).

      (9)  ĠU L 357, 31.12.2002, p. 1. Regolament kif emendat l-aħħar bir-Regolament tal-Kummissjoni (KE, Euratom) Nru 1248/2006 (ĠU L 227, 19.8.2006, p. 3).


title: Deċiżjoni tal-Kunsill (UE) 2016/1741 tal-20 ta' Settembru 2016 dwar il-konklużjoni, f'isem l-Unjoni Ewropea, tal-Ftehim bejn l-Unjoni Ewropea u r-Repubblika ta' Palau dwar l-eżenzjoni mill-viża għal soġġorn għal perijodu qasir

text:
               30.9.2016

               MT

               Il-Ġurnal Uffiċjali tal-Unjoni Ewropea

               L 264/21

         DEĊIŻJONI TAL-KUNSILL (UE) 2016/1741
   tal-20 ta' Settembru 2016
   dwar il-konklużjoni, f'isem l-Unjoni Ewropea, tal-Ftehim bejn l-Unjoni Ewropea u r-Repubblika ta' Palau dwar l-eżenzjoni mill-viża għal soġġorn għal perijodu qasir
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2), flimkien mal-punt (a)(v) tat-tieni subparagrafu tal-Artikolu 218(6), tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew (1),
   Billi:

               (1)

               Il-Kummissjoni nnegozjat ftehim, f'isem l-Unjoni Ewropea, mar-Repubblika ta' Palau dwar l-eżenzjoni mill-viża għal soġġorn għal perijodu qasir (“il-Ftehim”).

               (2)

               F'konformità mad-Deċiżjoni tal-Kunsill (UE) 2015/2377 (2), il-Ftehim ġie ffirmat u japplika fuq bażi proviżorja mit-8 ta' Diċembru 2015.

               (3)

               Il-Ftehim jistabbilixxi Kumitat Konġunt ta' esperti għall-ġestjoni tal-Ftehim. L-Unjoni għandha tkun irrappreżentata fil-Kumitat Konġunt mill-Kummissjoni, li għandha tkun assistita mir-rappreżentanti tal-Istati Membri.

               (4)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li r-Renju Unit ma jieħux sehem fihom, skont id-Deċiżjoni tal-Kunsill 2000/365/KE (3); għaldaqstant ir-Renju Unit mhuwiex qed jieħu sehem fl-adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               (5)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li l-Irlanda ma tieħux sehem fihom, skont id-Deċiżjoni tal-Kunsill 2002/192/KE (4); għaldaqstant l-Irlanda mhijiex qed tieħu sehem fl-adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha.

               (6)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u r-Repubblika ta' Palau dwar l-eżenzjoni mill-viża għal soġġorn għal perijodu qasir huwa b'dan approvat f'isem l-Unjoni.
   Artikolu 2
   Il-President tal-Kunsill għandu jagħti, f'isem l-Unjoni, in-notifika prevista fl-Artikolu 8(1) tal-Ftehim (5).
   Artikolu 3
   Il-Kummissjoni, assistita mir-rappreżentanti tal-Istati Membri, għandha tirrappreżenta lill-Unjoni fil-Kumitat Konġunt ta' esperti stabbilit skont l-Artikolu 6 tal-Ftehim.
   Artikolu 4
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, l-20 ta' Settembru 2016.

            Għall-Kunsill

            Il-President

         I. KORČOK

      (1)  Kunsens mogħti fit-8 ta' Ġunju 2016 (għadu ma ġiex ippubblikat fil-Ġurnal Uffiċjali).

      (2)  Id-Deċiżjoni tal-Kunsill (UE) 2015/2377 tas-26 ta' Ottubru 2015 dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u r-Repubblika ta' Palau dwar l-eżenzjoni mill-viża għal soġġorn għal perijodu qasir (ĠU L 332, 18.12.2015, p. 11).

      (3)  Id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43).

      (4)  Id-Deċiżjoni tal-Kunsill 2002/192/KE tat-28 ta' Frar 2002 rigward it-talba tal-Irlanda biex tieħu sehem f'xi dispożizzjonijiet tal-acquis ta' Schengen (ĠU L 64, 7.3.2002, p. 20).

      (5)  Id-data tad-dħul fis-seħħ tal-Ftehim tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Id-Deċiżjoni tal-Kunsill u tal-Kummissjoni dwar il-ftehim dwar kooperazzjoni xjentifika u teknoloġika, ta’ l-4 ta’ April 2002 dwar il-konklużjoni tas-seba’ Ftehim mal-Konfederazzjoni Svizzera

text:
Avviż Legali Importanti

|

32002D0309

Official Journal L 114 , 30/04/2002 P. 0001 - 0005

		Id-Deċiżjoni tal-Kunsill u tal-Kummissjoni dwar il-ftehim dwar kooperazzjoni xjentifika u teknoloġika,ta’ l-4 ta’ April 2002dwar il-konklużjoni tas-seba’ Ftehim mal-Konfederazzjoni Svizzera(2002/309/KE, Euratom)IL-KUNSILL TA’ L-UNJONI EWROPEA,IL-KUMMISSJONI TAL-KOMUNITAJIET EWROPEJ,Wara li kkunsidraw it-Trattat li jistabbilixxi l-Komunità Ewropea, u partikolarment l-Artikolu 310 flimkien mat-tieni sentenza ta’ l-ewwel subparagrafu ta’ l-Artikolu 300(2) u t-tieni subparagrafu ta’ l-Artikolu 300(3), u l-Artikolu 300(4) miegħu,Wara li kkunsidraw it-Trattat li jistabbilixxi l-Komunità Ewropea dwar l-Enerġija Atomika, u partikolarment it-tieni subparagrafu ta’ l-artikolu 101 tiegħuWara li kkunsidraw il-proposta tal-Kummissjoni,Wara li kkunsidraw il-qbil tal-Parlament Ewropew [1]Wara li kkunsidraw l-approvazzjoni tal-Kunsill,Billi:(1) Biex jiġu segwiti l-kuntatti privileġġjati bejn l-Unjoni Ewropea u l-Konfederazzjoni Svizzera u x-xewqa komuni tagħhom li jwessgħu u jsaħħu r-relazzjonijiet tagħhom, dawn il-qbil kienu ffirmati fil-21 ta’ Ġunju 1999 u għandhom ikunu approvati:- Ftehim dwar il-Moviment Ħieles ta’ Persuni bejn il-Komunità Ewropea u l-Istati Membri tagħha, fuq parti, u l-Konfederazzjoni Svizzera, fuq il-parti l-oħra,- Ftehim bejn il-Komunità Ewropea u l-Konfederazzjoni Svizzera dwar it-Trasport bl-Ajru,- Ftehim bejn il-Komunità Ewropea u l-Konfederazzjoni Svizzera dwar il-Ġarr ta’ Oġġetti u Passiġġieri bit-Tren jew bit-Triq,- Ftehim bejn il-Komunità Ewropea u l-Konfederazzjoni Svizzera dwar in-Negozju fi Prodotti Agrikoli,- Ftehim bejn il-Komunità Ewropea u l-Konfederazzjoni Svizzera dwar Rikonnoxximent Reċiproku fil-Każ ta’ Eżami ta’ Konformità,- Ftehim bejn il-Komunità Ewropea u l-Konfederazzjoni Svizzera dwar Ċerti Aspetti ta’ Akkwisti mill-Gvern,- Ftehim dwar Kooperazzjoni Xjentifika u Teknoloġika bejn il-Komunitajiet Ewropej u l-Konfederazzjoni Svizzera.(2) Is-seba’ ftehim huma intimament magħqudin ma’ xulxin bir-rekwiżit li huma se jidħlu fis-seħħ fl-istess żmien u li għandhom jieqfu jkunu fis-seħħ fl-istess żmien, sitt xhur wara l-irċevuta ta’ notifika ta’ twaqqif tat-tiġdid jew denunċjattiva li tikkonċerna kwalunkwe wieħed minnhom.(3) Rigward il-Ftehim dwar il-Moviment Ħieles tal-Persuni, l-irbit li hemm fil-Ftehim li jaqgħu taħt l-iskop tat-Tielet Parti, Partita IV tat-Trattat li jistabbilixxi l-Komunità Ewropea ma humiex vinkolanti fuq ir-Renju tad-Danimarka, l-Irlanda u r-Renju Unit tal-Gran Brittanja u l-Irlanda ta’ Fuq bħala obbligazzjonijiet taħt il-liħI Komunitarja imma bħala obbligazzjonijiet li joħorġu minn rabta bejn dawk l-Istati Membri u l-Konfederazzjoni Svizzera.(4) Rigward il-Ftehim dwar in-Negozju fi prodotti Agrikoli, fejn meħtieħ, miżuri neċessarji għall-implimentazzjoni ta’ l-ewwel inċiż ta’ l-Artikolu 5(3) ta’ din id-Deċiżjoni jistgħu jiġu adottati skond il-proċedura mniżżla fl-Artikolu 5(4). Dawn il-miżuri għandhom jiġu adottati skond id-Deċiżjoni tal-Kunsill 1999/468/KE tat-28 ta’ Ġunju 1999 li tniżżel il-proċeduri għall-eżerċizzju ta’ l-implimentazzjoni ta’ poteri kkonferiti fuq il-Kummissjoni [2].(5) Ċerti xogħlijiet għall-implimentazzjoni ġew attribwiti lill-Kumitati Konġunti stabbiliti taħt il-Ftehim, inkluż il-poter li jiġu emendati ċerti aspetti ta’ l-Annessi li jinsabu hemm. Il-proċeduri interni xierqa għandhom jiġu stabbiliti biex jiġi żgurat l-iffunzjonar xieraq ta’ dawn il-Ftehim u, f’ċerti każi, biex il-Kummissjoni tingħata l-poter li taqbel ma’ ċerti emendi tekniċI għall-Ftehim jew għal ċerti deċiżjonijiet għall-implimentazzjoni tagħhom,IDDEĊIDEW KIF ĠEJ:Artikolu 11. Dawn is-sitt ftehim li ġejjin huma hawnhekk approvati f’isem il-Komunità Ewropea:- Ftehim dwar il-Moviment Ħieles ta’ Persuni bejn il-Komunità Ewropea u l-Istati Membri tagħha, fuq parti, u l-Konfederazzjoni Svizzera, fuq il-parti l-oħra,- Ftehim bejn il-Komunità Ewropea u l-Konfederazzjoni Svizzera dwar it-Trasport bl-Ajru,- Ftehim bejn il-Komunità Ewropea u l-Konfederazzjoni Svizzera dwar il-Ġarr ta’ Oġġetti u Passiġġieri bit-Tren jew bit-Triq,- Ftehim bejn il-Komunità Ewropea u l-Konfederazzjoni Svizzera dwar in-Negozju fi Prodotti Agrikoli,- Ftehim bejn il-Komunità Ewropea u l-Konfederazzjoni Svizzera dwar Rikonnoxximent Reċiproku fil-Każ ta’ Eżami ta’ Konformità,- Ftehim bejn il-Komunità Ewropea u l-Konfederazzjoni Svizzera dwar Ċerti Aspetti ta’ Akkwisti mill-Gvern,Il-Ftehim li ġej huwa approvat f'isem il-komunità Ewropea u l-Komunità Ewropea għall- Enerġija Atomika.- Ftehim dwar Kooperazzjoni Xjentifika u Teknoloġika bejn il-Komunitajiet Ewropej u l-Konfederazzjoni Svizzera.It-testi ta’ dawn il-Ftehim huma mehmużin ma’ din id-Deċiżjoni.2. Skond it-termini tagħhom, is-seba’ ftehim għandhom jidħlu fis-seħħ fl-istess żmien u għandhom jieqfu li jkunu fis-seħħ fl-istess żmien, sitt xhur wara l-irċevuta ta’ notifika ta’ twaqqif tat-tiġdid jew denunċjattiva li tikkonċerna kwalunkwe wieħed minnhom.Artikolu 2Rigward il-Ftehim dwar Moviment Ħieles ta’ Persuni, il-Komunità għandha tkun irrappreżentata fuq il-Kumitat Konġunt imwaqqaf taħt l-Artikolu 14 tal-Ftehim minn rappreżentant tal-Kummissjoni. Il-pożizzjoni li għandha tittieħed mill-Komunità waqt l-implimentazzjoni tal-Ftehim rigward id-deċiżjonijiet jew rakkomandazzjonijiet tal-Kumitat Konġunt għandhom jitniżżlu mill-Kunsill wara proposta mill-Kummissjoni, skond id-dispożizzjoni korrispondenti tat-Trattat li jistabbilixxi l-Komunità Ewropea.Artikolu 31. Rigward il-Ftehim dwar it-Trasport bl-Ajru, il-Komunità għandha tkun irrappreżentata fil-Kumitat Konġunt imwaqqaf skond l-Artikolu 21 tal-Ftehim mill-Kummissjoni assistita minn rappreżentanti ta’ l-Istati Membri.2. Il-pożizzjoni li għandha tittieħed mill-Komunità rigward id-deċiżjonijiet tal-Kumitat Konġunt li sempliċiment jestendu atti ta’ leġislazzjoni Komunitarja għall-Isvizzera, bla ħsara għal kull aġġustament tekniku meħtieġ, għandha tkun adottata mill-Kummissjoni.3. Għal deċiżjonijiet oħrajn tal-Kumitat Konġunt, il-pożizzjoni tal-Komunità għandha tkun adottata mill-Kunsill, li jaġixxi b’maġġoranza kkwalifikata, fuq proposta mill-Kummissjoni.Artikolu 41. Rigward il-Ftehim dwar il-Ġarr ta’ Oġġetti u Passiġġieri bit-Tren jew bit-Triq, il-Komunità għandha tkun irrappreżentata fil-Kumitat Konġunt imwaqqaf skond l-Artikolu 51 tal-Ftehim mill-Kummissjoni assistita minn rappreżentanti ta’ l-Istati Membri. Il-pożizzjoni li għandha tittieħed mill-Komunità rigward id-deċiżjonijiet tal-Kumitat Konġunt għandha tkun adottata:- mill-Kunsill, li jaġixxi b’aġġoranza kkwalifikata fuq proposta mill-Kummissjoni, għall-affarijiet li jinsabu fl-Artikoli 42, 45, 46, 47 u 54 tal-Ftehim,- għall-affarijiet l-oħrajn kollha, mill-Kummissjoni f’konsultazzjoni mal-Kumitat stabbilit skond l-ewwel subparagrafu ta’ l-Artikolu 4 tad-Deċiżjoni 92/578/KEE [3].Artikolu 51. Rigward il-Ftehim dwar il-Kummerċ fi Prodotti Agrikoli, il-Kummissjoni, asssistita minn rappreżentanti ta’ l-Istati Membri, għandha tirrappreżenta lill-Komunità fil-Kumitat Konġunt għall-Agrikoltura li hemm referenza għalih fl-Artikolu 6(1) tal-Ftehim u fil-Kumitat Veterinarju Konġunt li hemm referenza għalih fl-Artikolu 19(1) ta’ l-Anness 11 tal-Ftehim.2. Il-pożizzjoni tal-Komunità fil-Kumitat Konġunt għall-Agrikolutra u l-Kumitat Veterinarju Konġunt għandha tkun adottata mill-Kunsill fuq proposta tal-Kummissjoni, skond id-dispożizzjonijiet korrispondenti tat-Trattat li jistabbilixxi l-Komunità Ewropea.Madanakollu, il-pożizzjoni tal-Komunità dwar affarijiet suġġetti għal deċiżjonijiet tal-Kumitat Konġunt għall-Agrikoltura kif hemm referenza fl-Artikolu 6(3) tal-Ftehim għandha tkun adottata mill-Kummissjoni:- dwar affarijiet relatati ma’ l-Anness 4 tal-Ftehim u l-Appendiċijiet miegħu skond il-proċedura stipulata fl-Artikolu 18 tad-Direttiva 2000/29/KE [4],- dwar affarijiet relatati ma’ l-Anness 5 tal-Ftehim u l-Appendiċijiet miegħu skond il-proċedura stipulata fl-Artikolu 23 tad-Direttiva 70/524/KEE [5],- in dwar affarijiet relatati ma’ l-Anness 6 tal-Ftehim u l-Appendiċijiet miegħu skond il-proċedura stipulata fl-Artikolu 21 tad-Direttiva 66/400/KEE [6] jew id-dispożizzjonijiet korrispondenti tad-Direttivi l-oħrajn fil-qasam taż-żrieragħ,- dwar affarijiet relatati ma’ l-Anness 7 tal-Ftehim u l-Appendiċijiet miegħu skond il-proċedura stipulata fl-Artikolu 75 tar-regolament (KE) Nru 1493/1999 [7],- in respect of matters relating to Annex 8 to the Agreement and the Appendices thereto in accordance with the procedure laid down in l-Artikolu 14 or l-Artikolu 15 of Regulation (EEC) No 1576/89 [8] or in l-Artikolu 13 or l-Artikolu 14 of Regulation (EEC) No 1601/91 [9], dwar affarijiet relatati ma’ l-Anness 8 tal-Ftehim u l-Appendiċijiet miegħu- dwar affarijiet relatati ma’l-Anness 9 tal-Ftehim u l-Appendiċijiet miegħu skond il-proċedura stipulata fl-Artikolu 14 tar-Regolament(KEE) Nru 2092/91 [10],- dwar affarijiet relatati ma’ l-Anness 10 tal-Ftehim u l-Appendiċijiet miegħu skond il-proċedura stipulata fl-Artikolu 46 tar-regolament (KE) Nru 2200/96 [11].3. Mingħajr ħsara għall-paragrafu 6, il-Kummissjoni għandha tadotta il-miżuri neċessarji għall-implimentazzjoni tal-Ftehim rigward:- l-implimentazzjoni ta’ konċessjonijiet ta’ tariffi imniżżlin fl-Anness 2 u l-Anness 3 tal-Ftehim kif ukol l-emendi l-adattazzjonijiet tekniċI magħmulin neċessarji b’emendi għan-Nomenklatura magħquda u l-kodiċI TARIC, skond il-proċedura stipulata fl-Artikolu 23 tar-Regolament (KEE) Nru 1766/929 [12] jew id-dispożizzjonijiet korispondenti tar-regolamenti l-oħrajn dwar l-organizazzjoni komuni tas-swieq, jew skond il-proċedura stipulata fil-paragrafu 2,- l-implimentazzjoni ta’ l-Anness 4, skond il-proċedura stipulata fl-Artikolu 18 tad-Direttiva 2000/29/KE,- l-implimentazzjoni ta’ l-Anness 5, skond il-proċedura stipulata fl-Artikolu 23 tad-Direttiva 70/524/KEE,- l-implimentazzjoni ta’ l-Anness 6, skond il-proċedura stipulata fl-Artikolu 21 tad-Direttiva 66/440/KEE, jew id-disposizjonijiet korrispondenti ta’ Direttivi oħrajn fil-qasam taż-żrieragħ,- l-implimentazzjoni ta’ Titolu III ta’ l-Anness 7, skond il-proċedura stipulata fl-Artikolu 75 tar-Regolament (KE) Nru 1493/1999,- l-implimentazzjoni ta’ l-Artikolu 14 ta’ l-Anness 8, skond il-proċedura stipulata fl-Artikolu 14 tar-regolament (KEE) Nru 1576/89 jew l-Artikolu 13 tar-Regolament (KEE) Nru 1601/91,- l-implimentazzjoni ta’ l-Anness 9, skond il-proċedura stipulata fl-Artikolu 14 tar-Regolament(KEE) 2092/91,- l-implimentazzjoni ta’ l-Anness 10, skond il-proċedura stipulata fl-Artikolu 46 tar-Regolament(KEE) Nru 2200/96,- l-implimentazzjoni ta’ l-Anness 11, skond il-proċedura stipulata fl-Artikolu 30 tad-Direttiva 72/462/KEE [13].4. Fejn meħtieġ, il-miżuri neċessarji li hemm refernza għalihom fl-ewwel inċiż tal-paragrafu 3 jistgħu jiġu adottati skond il-proċedura mniżżla hawn wara.Il-Kummissjoni għandha tkun assistita mill-Kumitat tal-KodiċI tad-Dwana imwaqqaf bl-Artikolu 248a tar-Regolament (KEE) Nru 2913/92 [14].Fejn issir referenza għal dan il-paragrafu, l-Artikoli 4 u 7 tad-Deċiżjoni 1999/468/KE għandhom japplikaw.Il-perjodu stipulat fl-Artikolu 4(3) tad-Deċiżjoni 1999/468/KE għandu jtniżżel bħala xahar.5. Il-Kumitat tal-KodiċI tad-Dwana jista’ jeżamina kull mistoqsija li tikkonċerna l-applikazzjoni ta’ kwoti ta’ tariffi li titqajjem mill-president tagħha jew fuq l-inizjattiva tiegħu jew fuq talba ta’ Stat membru.6. Il-Kummissjoni għandha, fuq talba ta’ Stat Membru jew skond l-inizjattiva tagħha, tideċiedi dwar il-miżuri neċessarji skond l-Artikolu 10 tal-Ftehim, l-Artikolu 29 ta’ l-Anness 7, l-Artikolu 16 ta’ l-Anness 8, l-Artikolu 9 ta’ l-Anness 9 u l-Artikolu 5 ta’ l-Anness 10 miegħu. Il-Kunsill u l-Istati Membri għandhom ikunu notifikati b’deċiżjonijiet bħal dawn. Jekk il-Kummissjoni tirċievi talba minn Stat Membru, hija għandha tiddeċiedi fuqha fi żmien tlett ijiem tax-xogħol wara l-irċevuta tat-talba. Kull Stat membru jista’ jirreferi deċiżjoni tal-Kummissjoni lill-Kunsill fi żmien tlett ijiem tax-xogħol mill-ġurnata li fiha kienu notifikati. Il-Kunsill għandu jiltaqa’ mingħajr dewmien. Hu jista’, bili jaġixxi b’maġġoranza kkwalifikata, jieħu deċiżjoni differenti f’perjodu ta’ 30 ġurnata mill-ġurnata li fiha d-deċiżjoni tal-Kummissjoni kienet riferuta lilu.Artikolu 61. Rigward il-Ftehim dwar Rikonoxximent Reċiproku fil-każ ta’ Eżami ta’ Konformità, il-Komunità għandha tkun irrappreżentata fuq il-Kumitat Konġunt imwaqqaf taħt l-Artikolu 10 tal-Ftehim, li min hawn‘il quddiem jissejjaħ il-"Kumitat" mill-Kummissjoni assistita minn kumitat speċjali magħżul mill-Kunsill. Il-Kummissjoni għandha tipproċedi, wara konsultazzjoni ma’ dan il-kumitat speċjali, għall-ħatriet, notifikazzjonijiet, bdil ta’ informazzjoni u talbiet għall-verifika riferuti fl-Artikoli 6(3), 7, 8(1), 10(4)(e) u 12 tal-Ftehim.2. Il-pożizzjoni li għandha tittieħed mill-Komunità fil-Kumitat għandha tkun iddeterminata mill-Kummissjoni, wara konsultazzjoni mal-kumitat speċjali riferut fil-paragrafu 1, rigward ta’:(a) l-applikazzjoni ta’ l-Artikolu 1(3) tal-kapitoli ta’ l-Anness 1;(b) l-adozzjoni tar-regoli proċedurali, skond l-Artikolu 10(2), u tal-proċeduri tal-verifika stipulati fl-Artikolu 10(4)(c) u (d) tal-Ftehim;(ċ) verifika tal-qbil ta’ korpi għall-eżami tal-konformità u deċiżjonijiet relatati, skond l-Artikolu 8 u l-Artikolu 11(c) tal-Ftehim;(d) emendi għas-Sezzjonijiet I sa V tal-Kapitoli kollha ta’ l-Anness I, skond l-Artikolu 10(4)(a),(b) u (e), u l-Artikolu 11 tal-Ftehim;(e) and emendi ta’ l-annessi, skond l-Artikolu 10(5) tal-Ftehim,(f) u l-mekkaniżmu ta’ l-issetiljar ta’ kwistjonijiet stipulat fl-Artikolu 14 tal-Ftehim.3. Fil-każijiet l-oħrajn kollha il-pożizzjoni li għandha tittieħed mill-Komunità fil-Kumitat għandha tkun iddeterminata mill-Kunsill, li jaġixxi b’maġġoranza kwalifikata fuq proposta mill-Kummissjoni.Artikolu 71. Rigward il-Ftehim dwar Ċerti Aspetti ta’ Akkwisti mill-Gvern, il-Komunità għandha tkun irrappreżentata fil-Kumitat Konġunt imwaqqaf taħt l-Artikolu 11 tal-Ftehim mill-Kummissjoni assistita minn rappreżentanti ta’ l-Istati Membri.2. Il-Kummissjoni hija awtorizzata li tapprova, f’isem il-Komunità, modifiki għall-Annessi I, II, III, IV, VI u VII tal-Ftehim. Il-Kummissjoni għandha tkun assistita f’dan ix-xogħol minn kumitat speċjali appuntat mill-Kunsill. L-awtorizzazzjoni riferuta fl-ewwel sentenza għandha tkun illimitata, sa fejn għandu x’jaqsam l-Anness I, għall-modifiki li jkunu neċessarji jekk il-proċedura stipulata fl-Artikolu 8 tad-Direttiva 93/38/KEE jkollhom ikunu applikati, sa fejn għandhom x’jaqsmu l-Annessi II, III u IV, għall-modifiki li jkunu neċessarji jekk proċeduri simili jkollhom ikunu applikati għas-setturi konċernati f’dawn l-annessi u, sa fejn għandhom x’jaqsmu l-Annessi VI u VII, għar-riżultati ta’ negozjati futuri li għandhom isiru fi ħdan il-Ftehim dwar Akkwisti Governattivi ta’ l-1996.3. Fil-każi l-oħrajn kollha, il-pożizzjoni li għandha tittieħed mill-Komunità rigward deċiżjonijiet tal-Kumitat Konġunt għandhom jiġu stipulati mill-Kunsill, fuq proposta tal-Kummissjoni, skond id-dispożizzjonijiet korrispondenti tat-Trattat li jistabbilixxi l-Komunità Ewropea.Artikolu 8L-atti jew strumenti ta’ l-approvazzjoni, previsti f’kull wieħed mill-ftehim, għandhom ikunu ddepożitati mill-President tal-Kunsill f’isem il-Komunità Ewropea u wkoll, rigward il-Ftehim dwar Kooperazzjoni Xjentifika u teknoloġika, mill-President tal-Kummissjoni f’isem il-Komunità Ewropea għall-Enerġija Atomika.Magħmula fi Brussel, fl-4 ta’ April 2002.Għall-KunsillIl-PresidentA. Acebes PaniaguaGħall-KummissjoniR. ProdiIl-President[1] ĠU C 41, tas-7.2.2001, p. 25.[2] ĠU L 184, tas-17.7.1999, p. 23.[3] ĠU L 373, tal-21.12.1992, p. 26.[4] ĠU L 169, ta’ l-10.7.2000, p. 1. Direttiva kif emendata b’Direttiva tal-Kummissjoni 2001/33/EC (ĠU L 127, tad-9.5.2001, p. 42).[5] ĠU L 270, ta’ l-14.12.1970, p. 1. Direttiva kif emendata l-aħħar mir-Regolament tal-Kummissjoni (KE) Nru 2205/2001 (ĠU L 297, tal-15.11.2001, p. 3).[6] ĠU C 125, tal-11.7.1966, p. 2290/66. Direttiva kif emendata l-aħħar bid-Direttiva tal-Kunsill 98/96/KE (ĠU L 25, ta’ l-1.2.1999, p. 27)[7] ĠU L 179, ta’ l-14.7.1999, p. 1. Regolament kif emendat l-aħħar b’Regolament tal-Kunsill(KE) Nru 2585/2001 (ĠU L 345, tad-29.11.2001, p. 10).[8] ĠU L 160, tat-12.6.1989, p. 1. Regolament kif emendat l-aħħar b’Regolament tal-Kunsill(KE) Nru 3378/94 (ĠU L 366, tal-31.12.1994, p. 1).[9] ĠU L 149, ta’ l-14.6.1991, p. 1. Regolament kif emendat l-aħħar b’Regolament tal-Kunsill(KE) Nru 2061/96 (ĠU L 277, tat-30.10.1996, p. 1).[10] ĠU L 198, tat-22.7.1991, p. 1. Regolament kif emendat l-aħħar b’Regolament tal-Kunsill(KE) Nru 2491/2001 (ĠU L 337, ta’ l-20.12.2001, p. 9).[11] ĠU L 297, tal-21.11.1996, p. 1. Regolament kif emendat l-aħħar b’Regolament tal-Kunsill(KE) Nru 911/2001 (ĠU L 129, tal-11.5.2001, p. 3).[12] ĠU L 181, ta’ l-1.7.1992, p. 21. Regolament kif emendat l-aħħar b’Regolament tal-Kunsill(KE) Nru 1666/2000 (ĠU L 193, tad-29.7.2000, p. 1).[13] ĠU L 302, tal-31.12.1972, p. 28. Direttiva kif emendata l-aħħar b’Regolament tal-Kunsill(KE) Nru 1452/2001 (ĠU L 198, tal-21.7.2001, p. 11).[14] ĠU L 302, tad-19.10.1992, p. 1. Regolament kif emendat l-aħħar b’Regolament (KE) Nru 2700/2000 tal-Parlament Ewropew u tal-Kunsill (ĠU L 311, tat-12.12.2000, p. 17).--------------------------------------------------